
„Paskutinis mokslo žodis“. 


„Paskutinis mokslo žodis“ dažnai turi tiesiog magišką ga- 
lybę ypač pusinteligenčių tarpe, kurie patys negali pasvarstyti, ko 
tas tariamasis „paskutinis mokslo žodis“ yra vertas. Daug jų ne- 
abejodami tiki tam tariamajam „mokslo žodžiui“, nors jis kartais ne- 
turi savyje jokios mokslo vertės. 

Tai žino ir nesąžiningi prigaudinėtojai. Norėdami ypač pus- 
inteligenčiams įpiršti savo neteisingas teorijas, jie paskelbia, kad 
jų teorijos tai paskutinis mokslo žodis. Naivieji pusinteligenčiai, 
perškaitę, kad tai „paskutinis mokslo žodis“, šventai įtiki i tą te- 
oriją, nors toji kartais yra tik nesąžiningo apgaudinėtojo pra- 
simanymas. 

Norėdamas bent kiek apsaugoti mūsų žmones nuo tokių 
apgaudinėtojų ir paraginti juos savistoviai galvoti, priminsiu čia 
bent kelis tokių apgaudinėjimų pavyzdžius. 

“ 
Protaujantieji arkliai. 


Laisvamaniai, kurie nori įkalbėti žmonėms, jog žmogus 
esąs kilęs iš gyvulių, daro visas pastangas, norėdami užtrinti 
skirtumą tarp žmonių ir gyvulių. Labai aiškus skirtumas tarp 
žmogaus ir gyvulio yra tame, kad žmogus turi protą, 0 gyvulys 
proto neturi !). 

Nors gyvulys proto ir neturi, bet jis pažįsta dalykus po- 
jučiais, turi atmintį; dėl to gyvulius bent kai kuriuos galima iš- 
mokyti ir įvairiai šokti, atlikinėti kitus veiksmus sulig nurodytų 
ženklų, ir pagaliau įvairius žodžius ištarti ir tt. Žodžiu sakant, 
juos galima išmokyti tokių dalykų, kur nereikia proto. Kur reikia 
proto, galvojimo, tokių dalykų gyvulio neišmokinsi. Dėl to gy- 
vuliai ir kalbėti negali. Nors savo pojučius jie išreiškia įvairiais 
balsais, bet tai nėra kalba. 

Tuo pasinaudodami kai kurie laisvamaniai ėmė apgaudinėti 
žmones, sakydami, kad jau esą gyvulių, kurie, pasinaudodami ypa- 
tingu alfabetu, patys su kojomis trepsėdami sudarą žodžius, sa- 
kinius ir per tuos sakinius pareiškią savo mintis; kai kurie jų 
galį giliai protauti, o kai kurie esą stebėtinai gabūs matematikoj. 
Tatai proto srityje nebesą skirtųmo tarp: žmogaus ir gyvulio. 


!) (Ziūrėk apie.t:i A. Maliavuskio knygulę „Ar iš beždžionės žmo.us 
yra kilę:?*). 

Dvidešimtojo amžiaus pradžioje laisvamaniai išgarsino, kad 
p. von Osten turįs arklį, kuris aiškiai pasižymi savo protu. Jis 
galįs skaityti, bet dar geriau skaičiuoti. Dėl tų ypatybių tas ark- 
lys pramintas „Der kluge Hans“ (išmintingasis Jonas). 

Šitas arklys stebino žmones savo neva protu ir mokslu. 
Jis kalbėdavęs ženklais taip, kaip nebylys, trepsėdamas pirmąja 
koja. 

Laisvamaniams apgaudinėtojams tas arklys buvo dideliu 
įrodymu, kad ir gyvulys turi proto, kad tuo atžvilgiu ne- 
bėra skirtumo tarp žmogaus ir gyvulio. Tai jie skelbė kaipo „pa- 
skutinį mokslo žodį“. 

Kadangi laisvamaniai tai skelbė pasauliui mokslo vardu, įsi 
kišo į tą dalyką ir tikrieji mokslininkai. 

Berlyno universiteto profesorius Karl Stumpi ir jo asistentas 
Oskar Piungst paėmė tyrinėti tą arklį, prisilaikydami griežto mok- 
sliško metodo. Savo moksliškais tyrinėjimais minėtasis profeso- 
rius su savo asistentu 1904 metais įrodė, kad tas išgarbintasis 
arklys „der kluge Hans“ neturi jokios išminties, kad jokių proto 
ženklų jame nepasirodė, kad tas arklys esąs išmokytas taip strap- 
čioti, kaip jam nurodo jo savininkas v. Osten. 


Kiekvieną kartą, kada tik arklio kas ko paklausė p. v. Osten 
duodavo savo arkliui ypatingą ženklą, ar nurodymą, kaip trep- 
sėti. Ir arklys taip duodavo atsakymą, kaip jam nurodydavo jo 
savininkas, nė kiek pats nenusimanydamas, ką reiškia tas jo trep- 
sėjimas. 

Tuos atsakymus sugalvodavo ne pats arklys, bet jo ponas. 
Atėjusieji arklio pažiūrėti žmonės nepatėmydavo duodamųjų ar- 
kliui ženklų, manydavo, kad arklys pats sugalvojo tuos atsa- 
kymus. Per minėtus tyrinėjimus pasirodė, kad, kai tik savininkas 
negalėjo parodyti arkliui, kaip jis turi trepsėti, arklys pats nega- 
lėjo duoti jokio atsakymo. 

Tokiu būdu profesorius Stumpit ir jo asistentas Piungst 
įrodė, kad galvoja ir atsakymus duoda ne arklys, bet jo savinin- 
kas v. Osten, kad arklys „der kluge Hans“ trepsi sulig savi- 
ninko duodamųjų ženklų, kad arklys pats neįstengia sugalvoti 
jokio atsakymo, nes jis neturi proto lygiai taip pat, kaip ir kiti 
arkliai !). Ė 

Po tų prof. Stumpio ir jo asistento įrodymų to neva protin- 
gojo arklio „der kluge Hans“ klausimas mokslininkų tarpe ;buvo pa- 
baigtas. Bet pusinteligenčių, toliau nuo mokslo stovinčiųjų žmo- 
nių tarpe dar ėjo karšti ginčai apie arklio Hanso tariamąją iš- 
mintį. 

Tarp tų, kurie galvą guldė už arklio Hanso nepaprastą 
išmintį, buvo ir Karl Krall iš Elberieldo. Jis prekiavo pažibomis 
(Juvelier). Anot jo, arklio „der kluge Hans“ išmintis dar labiau 
pakilusi, ypač nuo 1907 metų. 


!) Tie prof. Stumpio ir jo asistento tyrinėjimai yra surašyti knygoje 
O. Piungst, „Das Pferd des Herrn von Osten“ Leipzig 1907 m. 

Numirus ponui v. Osten, 1909 m. Krall įsigijo tą arklį „der 
kluge Hans“ nuosavybėn. 

Toje srityje dar prie didesnių rezultatų Krall sakos 
priėjęs su savo dviem arabiškais, arkliais kurių vienas va- 
dinos Muhamed, o antrasis :— Zarif. Krallui juos bemokant, ark- 
lys Muhamed pasirodęs labai gabus, beveik genijus. Vėliau Krall 
ėmęs mokyti ir savo akląjį arklį, vadinamą „Berto“. Tokių mokinių 
(arklių) jis turėjęs ir daugiau. 

Tuo pasiremdami, laisvamaniai 1908 metais uoliai ėmė skelb- ' 
ti, kad Vokietijoj Elberfeldo mieste ponas Krall turi du arkliu: 
Muhamedą ir Zarifą, kurie rodą tikrus protingumo stebuklus. 

1912 m. Krall išleido savo knygą „Denkende Tiere“. Toje 
knygoje Krall sako, kad arkliai Muhamed ir Zarif moka prancūu- 
ziškai ir vokiškai. Jie kalbas kanopomis, kuriomis jie išreiškia sa- 
vo mintis. Jie turį išradę savotišką sutrumpintą aliabetą, savotiš- 
ką arklišką stenografiją, kuri ešanti labai įvairi, taip, kad išreikšti 
žodį „Pferd“ (arklys) jie turį net 72 išreiškimo būdu. Cukrui iš- 
reikšti turį 25 būdus. Taip pat nemažai būdų turį išreikšti duo- 
nai, avižoms ir t.t. . 

Tie arkliai esą žinovai ir estetikos srityje; paklausti paaiški- 
ną priežastis, dėlko tas, dalykas yra gražus. Nemažai pažengę 
tuodu arkliu ir sąžinės dalykuose. 

Krall savo minėtoje knygoje tvirtina, jog abu arkliu: patys 
liudiją, kad jie mintiją. Paklausti savo mokytojo p. Krall'io, ir 
vienas ir kitas duodavę atsakymą: „aš mintiju“, „aš mintiju“. 
O arklys Muhamedas net paaiškinęs, kad jis turįs ir proto, kuris 
esąs jo galvoje. : 

Okultistas Freudenberg tvirtina, kad arklys Muhamed filo- 
sotuojąs taip pat, kaip Dekartas, sakydamas: „Cogito ergo sum“ 
(galvoju, tad esu).Arklys sakąs: „galvoju, taigi esu Muhamedas“. 
Ir tą savo filosofijos dėsnį arklys pats suradęs. 

Tuodu arkliu dar labiau pagarsėjo savo matematiškais ga- 
bumais. Kada p. Krall tuodu arkliu mokęs skaičiuoti, juodu sau 
išradusiu naują pagelbinį skaitliavimo metodą ir galinčiu lengvai 
ištraukti radikalą net iš devynių šalip kita kitos stovinčių skaitli- 
nių. Jie ištraukią tuos radikalus taip greitai, kad retai terasi tokį 
specialistą žmogų, kurs taip greit išskaičiuotų tokius sunkius 
matematikos uždavinius. : 

Ir aklasis arklys Berto mokėjęs labai puikiai skaičiuoti. 

P. Krall, bijodamas, kad ir su jo neva protingaisiais ark- 
liais nepasibaigtų taip pat, kaip su arkliu „der kluge Hans“, 
nesutiko duoti mokslininkams patyrinėti jo arklių mokslą ir 
protingumą. b 

Tuo tarpu laisvamaniai visu uolumu skelbė pasaulyje tų 
lų Meškačiųs matematiškus gabumus kaipo paskutinį moks- 
0 žodį. 

„Visiems mokslo atstovams, kurie nebuvo apjakinti materia- 
listiško fanatizmo, buvo aišku, kad galvoja ir tuos matematiškus 
uždavinius išriša ne arkliai, bet pasislėpęs žmogus. 


aks Ake 


Bet užtat gaujos pusiuteligenčių tvirtai tikėjo ir kitiems 
skelbė, kad tie gyvuliai turį nepaprastą protą. 

Nors p. Krall ir labai gudriai elgės, vis dėlto negalėjo nuo 
akylesnių lankytojų paslėpti visų savo paslapčių. Akylesnieji lan- 
kytojai pastebėjo, kad, netaip padėjus skaitlines, kaip arkliai bu- 
vo pripratę, „gabieji arkliai“ jų nebepažindavo. Iš to buvo aišku, 
kad į arklius veikia ne skaitlinės, bet kas kitas. 

Pastebėta ir tai, kad, uždavus ir labai sunkius uždavinius 
išspręsti, tie arkliai elgdavos ne taip, kaip elgias žmogus tokiuo- 
se atvejuose. Žmogus žiūri į lentą, kur surašytas uždavinys ir 
susikaupęs galvoja, stengiasi išspręsti. O tuodu arkliu taip pat, 
kaip ir anas „der kluge Hans“ sukinėja galvą, dairos į visas ša-. 
lis. Ir nė vieno karto neteko matyti, kad arklys būtų susirūpinęs 
sprendimu. Jie dairos sukinėjas, taip kad juos aptarnaujantis 
Krallo samdininkas Albert, vis turėjo sukti jų galvą į lentą, kur 
uždavinys surašytas. Jie paprastai žiūrėdavo arba į savo poną 
arba į tarnautoją Albertą. Tai pastebėjo gyvulių gydytojas p. 
Wigge ir tyrinėtojai: Max Doering ir W. Kohler. Šie tvirtina, kad 
arkliai visai be jokio rūpesčio išsprendžia sunkiausius uždavinius, 
visai net nėžiūrėdami į lentą, kur uždavinys užrašytas. Tuo 
tarpu spręsdami lengvučius uždavinius dažnai užsikerta. 

Galop mokslininkai: M. Doering, Max Ettlinger, ypač Karl 
Wigge surado, kad arkliams duoda ženklus arba pats Krali, 
arba jo tarnas. Tais ženklais nurodoma, kaip ilgai arklys turi trep- 
sėti ir su kuria koja, kad surastų reikalingą skaitlinę. (O aklajam 
arkliui Berto duodavo tokius pat ženklus brizgilu, kuriuo arklys 
buvo pamautas. 

Taigi ir čia ilgainiui pasirodė, kad galvoja ir atsakymus 
duoda ne patys neprotingi arkliai, bet žmogus !). 

1913 metais kovo mėnesyje Monakoj įvyko tarptautinis z00- 
logų kongresas. Pragos universiteto profesorius H. Dexler savo 
paskaitoje be ko kito konstatavo apie Krall'io arklių dresūrą ir 
apie šios sugestyvinį veikimą. Nuomonę apie arklių protingumą 
paremią trys zoologai: Ziegler, Sarasin ir Kraemer. Krallio ir jo 
pasekėjų tvirtinimai, neparemti jokiu moksliško tyrinėjimo me- 
“ todu, Vokietijoj randą vis daugiau pasekėjų. Kongresas pasmer- 
kia klaidingą Krall'io skelbiamą nuomonę, kaipo žeminančią mok- 
slą ir reikalauja, kad tie tariamieji arklių gabumai būtų griežtai ir 
sulig moksliško metodo ištirti. 

Tuo tarpu atsirado ir naujų Krallio šalininkų bei apgynėjų, 
susitvėrė nauja draugija, vadinama „Draugija tyrinėti gyvulių psi- 
chologijai“ („Gesellschaft fūr Tierpsychologie“). Ta draugija ėmė 
leisti raštus, kur skelbė, kad gyvuliai protaują. Tą nuomonę, kad 


1) Apie Eiberfeldo arklius ir jų tariamąjį protingumą yra labai gerai 
parašęs mokslininkas Dr. Max Ettlinger savo straipsnyje „Der Streit um di- 
rechnenden Pferde. Natur und Kultur“. Minchen 1913. Tai nuomonei mir- 
tiną smūgį davė prof Dexter žurnale ,„Neurologische Zentralblatt. 1912 
Nr. 11, I. 685 ir sek., Wasmann. Der Zusammenbruch der Krallschen  Tier- 
psychologie etc. 

-gyvuliai protauja, nuodugniai ir moksliškai sukritikavo mokslinin- 
kas Stephan v. Mad4y savo veikale: „Giebt es denkende Tiere?* 


Protaująs šuo. 


Nepavykus su minėtaisiais arkliais, fanatikai laisvamaniai 
žmonėms apgaudinėti surado galvojantį šunį, kurs turįs didelį 
mokslą įvairiose srityse. 

Gegužės mėnesyje 1913 metais tyrinėjo tą šunį prof. H. E. 
Ziegler, Dr. H. Kraemer ir Dr. Paul Sarasin. Tie laisvamanių va- 
dai betyrinėdam įsitikinę, kad tas šuo turi tikrai nepaprastą protą. 
Mokslininkas Mad4y savo kritikoje tų tyrinėjimų rezultatus vadina 
tyra iantazija. 

Laisvamanių vadas prof. H. E. Ziegler laikraštyje „Die Seele 
"des Tieres“ 1914 m; 1916 m. paskelbė, kad Vokietijoj Manheimo 
mieste poni Paula Moekel turinti protingą šunį vardu Rolf, kuris 
paprastai save vadinąs Lol. 

Šuo Rolf stebino naiviuosius lankytojus savo nepaprastu 
"protu, savo mokslu ir jausmų gilumu,. 

Kaip minėtieji iš Elberfeldo arkliai:  Muhamed, Zarii, Berto, 
-der kluge Hans, taip pat ir šuo Rolf žodžius sudarydavo kojos 
trepsėjimu. Šitas šuo buvęs taip pat labai gabus matematikoj, 
labai greit skaičiavęs. Jei ponios Moekel vaikai neįstengdavę ko 
išskaičiuoti, negalėdavę išspręsti savo uždavinių, jiems pagelbė- 
„davęs šuo Roli: išskaičiuodavęs, išspręsdavęs kad ir labai pai- 
nius uždavinius. 

Šuo Rolf rašinėdavęs laiškus, ' skaitydavęs laikraščius, pa- 
rašęs savo paties biografiją, rašęs eiles, rišęs įvairius religijos ir 
etikos klausimus. O iškilus pasauliniam karui buvęs labai įsigi- 
linęs į politiką, žinojęs kokia vėliava kokiai valstijai priguli ir t. t. 

Apie tuos šunies Rolfo laiškus su įvairiais mažmožiais pa- 
rašė prof.-H. E. Ziegler. Tuos prof. H. E. Zieglero raštus beskai- 
tant veržias- į galvą garsingieji „Asilo atsiminimai“. Proiesorius 
'H. E. Ziegler griežtai tvirtina, kad tie laiškai esą paties Rolto 
parašyti. Tuos laiškus prie liuditojų diktavęs pats šuo Roli. Prof. 
Ziesler ir kiti laisvamanių vadai skelbė tuos prasimanymus, kaipo 
paskutinį mokslo žodį. 

Rašydamas apie tuos šuns laiškus prof. H. E. Ziegler sako: 

„Naujoji gyvulių „psichologija mus nustebino jau i ir da- 
'bar stovime prieš stebėtiną faktą, kad šuo rašolaiškus“. Šit bent 
keli tų laiškų pavyzdžiai. 

Kitas laisvamanybės šulas prot Gust. Wolff praneša: „Rolf 
„arba kaip jį vaikai vadina Lol, gavo laišką nuo vieno pono, 
kuris buvo jį aplankęs prieš kelias dienas. Poni Moekel palaikė 
laišką prieš šuns akis. Tame laiške buvo šit kas parašyta: „Mie- 
las Lol! Aš dažnai galvoju apie Tave, kad gražiai ir maloniai 
tu darbavais. Aš tai apsakiau mūsų Pickui (šuniui), kurs dar ne- 
gali nei skaityti, nei kalbėti, nei skaičiuoti. Mes turime mažą šu- 
nelį, kurs serga. Daug linkėjimų toks ir toks“. Suo Rolf man ma- 
ant, sako prot. G. W'olif, padiktavo šitokį antrašą: „Mielasai, 

Pickų atsiųsk pas motiną (t. y. ponią Moekel, kuri patį Rolfą- 
išmokiusi ir išauklėjusi) mokytis, o šuniukui atvesk gydytoją. 
Daug linkėjimų! Lol“. 

O šit vienas kitas pavyzdys iš asmeniškos profesoriaus H.. 
E. Zieglero korespondencijos su šunimi Roliu. Zieglerio laiškas | 
šuniui Rolfui: „Aš labai apsidžiaugiau, kad Tave pažinau. Aš Tau 
čia atsiunčiu keletą pyragaičių. Juos gardžiai suvalgyk ir pažiū- 
rėk, kokie gražūs paveikslai ant dėžučių. Linkėk nuo manęs sa- 
vo pačiukei ir savo vaikučiams“. 

Ir šuva Rolf tuoj atrašęs profesoriui H. E. Zieglerui šitokį | 
atsaką: 

„Mielasai! Lol džiaugias gardžiais pyragaičiais ir gražiais pa- 
veikslais. Ar Tavo kiaulės yra mandagios? Tu turi pasidarydinti 
savo kiaulių paveikslus. Dėdės Gruber kiaulės yra storos su pla- 
čiomis nosimis. Lol praneša, kad Jela (kalė) turi daug mažų. 
Motina (poni Moekel) nesišalina nuo gurbo ir padeda mažučius 
šerti. Šuniukai nuolat loja. Jela lojoja, kada Lol ateina prie gurbo.. 

Bučiuoju tave, tavo Lol“. 

Tatai vienas kitas pavyzdys iš plačios šunies Rolio kores- 
pondencijos. 

Šuo Rolf pasirodęs ir didžiu galvočium, savo galvojimus . 
jis pareiškęs eilėmis. 

Šuo reiškęs savo nuomones apie gamtos filosofiją, pasisa- 
kė esąs monistas, panteistas, laisvamanis. Rolfas pasižymėjęs 
jausmų gilumu, iurėjęs savo pasaulėžvalgą. 

ž 1915 metais lapkričio inėnesį poni Vaula Moekel numirė, . 
Šuo savo protavimo durbus dirbo kartu su jos vaikais. ė 

Po mirties ponios Moekel Dr. Neumann gavo nuo Rolfo- 
šitokį laišką: 

„Mielas! Vargšas Lol yra nuliūdęs, nes mano vargšė moti- 
na numirė.Tu turi ateiti ir palinksminti vargšą Lolį. Lol nori žino- - 
ti, ar ilgai jis dar turi laukti, kol galės nueiti prie jos. Ar žinai 
tu? Bučkis nuo tavo vargšo Lolio*. 

D-ras Neumann atėjo, o kaip buvo su tuo suraminimu, 
tuoj pamatysime. ( 

Nebuvo lengvas dalykas ištirti Rolfo paslaptis. Iki tol ir pa-- 
ti poni Moekel ir jos šeimyną -labai varžė tyrinėtoją, dėl to moks- 
liškas to šunies gabumų tyrinėjimas. bent gyvenant poniai Moe- 
kel, buvo negalimas. Visai teisingai mokslininkas Maday sakė, 
kad moksliškas tyrinėjimas būtų buvęs mirtingas įžeidimas namų 
garbės, kuriuose esi svečiu. Nieko kito neliko tik viskam tikėti, . 
jei ne dėl įsitikinimo, tai bent dėl mandagumo. 

Geresnėse sąlygose galėjo tyrinėti šunies gabumus p. D-ras. 
Neumann, gydytojas iš Baden--Baden. Jis buvo Moekelių šeimai 
gerai pažįstamas ir po ponios Moekel mirties laisviau patyrinėjo 
šunį Rolią. 

Savo tyrinėjimų rezultatus p. Neumann paskelbė laikraštyje - 
„Naturwissenschaitliche W'ochenschrit“. (XV, 1916, 37,521 ir sek.) 
straipsnyje, įvardytame „Ueber Pseudo —Tierpsychologie*. Tas. 

straipsnis tapo išleistas atskiroje knygutėje. Sulig jos čia ir kal-- 
bėsiu. 

Neumanno tyrinėjimų tikšlas buvo surasti žįrodymų*ir įsiti- 
kinti, kad gyvuliai tikrai gali protauti, mąstyti. Bet tie tyrinėjimai 
atvedė jį prie visai priešingo, negu ieškojo įsitikinimo. Neumann 
pasakoja, kad nuo patyrinėjimo pradžios Rolf turėjęs jame pasiti-- 
kėjimą: neurzgęs, leidęs save glostyti. Tyrinėjimas, kuriuo Neu- 
mann padarė su Rolfu, galima padalyti į keturias grupes. Pirma 
tyrinėjimų grupė yra pastangos, kad šuo išmuštų su koja atsa- 
kymus į lentelę, kuriąlaikys ne panelės Moekel, bet pats Neumann. . 
To tyrinėjimo rezultatai Rolfo protui pasirodė labai nepalankūs. 
Rolf, tiesa, mušė su koja į lentelę, kurią jam laikė Neumann, bet 
jis mušė su koja be jokio sustojimo vieną ir tą pačią raidę. Su- 
stodavo mušęs tik pajudinus lentelę Taigi neduodavo jokio 
atsakymo. Iš to bandymo buvo aišku, kad šuns mušimas ko- 
ja į lentelę yra tvarkomas lentelės pajudinimu.; 

Šitam bandymui nepavykus, Moekelių šeima įtikino Neuman- . 
ną, kad jis nesugebąs pagauti šunies barškinimų. Tat Neumann 
nuo tokio bandymo atsisakė, o lentelę laikyti pavedė. panelėms . 
Moekel. 2 

Neumannui vis labiau ėmė aiškėti, iš kur ta nepaprasta šu- 
nies išmintis. Žmogus, kurs laikė lentelę, galėjo šuniui su Iente- 
Ie duoti ženklą, kokias raides šuo turi su koja mušti ir kokioje - 
eilėje. Pats šuo neturėjo jokio supratimo apie alfabetą, kurį jis. 
su koja mušė, o dar labiau apie žodžių prasmę. 

Antroji bandymo grupė buvo tie bandymai, kur Neumann 
parodydavo šuniui gerai žinomus dalykus, o Moekelių šeima ne- 
matė, ką šuniui jis rodė, ypatingai, jei nežinojo ta panelė, kuri 
laikė prieš šunį lentelę. 

„Aš parodžiau šuniui du  dešimtienigiu, sako Neumann, 
nieks nežinojo kiek aš saujoje turėjau pinigų. Kuomet panelė 
Moekel paklausė Rolio, kiek pinigų parodė ponas Neumann?“ 
Rolfas į tą paklausimą atsakyti negalėjo, bet išmušdavo vis išsi- 
sukinėjančius atsakymus, kuriuos jam nurodė panelė, kuri prieš jį 
laikė lentelę. Taip pradžioje Rolf išbarškino: „Atiduokite pinigus 
vargšui Lol dešrai.“ Tokių išsisukynėjimų Moekelių šeima žinojo 
labai daug. Kuomet tyrinėjimai buvo nemalonūs panelėms, nesneži- 
nia ką atsakyti, tuomet šuo atsakydavo „nenoriu,“ „atleiskite mane“, . 
o kartais tyrinėtoją net iškoliodavo. Taip visokiais išsisukinėjimais, 
šuo atsakydavo visuomet, kai panelė pati nežinodavo ką į tą klausimą 
atsakyti. Bet kaip tik ji pati kaip nors sužinodavo ką atsakyti, tuoj ir 
šuo išmušdavo tikrą atsakymą. Tai rodė, kad šuo be panelės pa- 
pagalbos atsakymo duoti negali. 

Trečios grupės tyrinėjimai buvo daromi akyvaizdoje ponų 
Moekelių, tik jų nematė ir nežinojo ta panelė, kuri šunio paskiaus. 
teiravos ir laikė jam lentelę. 

„„ Nepasisekus antrosios grupės tyrinėjimams ponai Moeke-- 
liai įkalbėjo  Neumannui, kad taip nevykusiai šuniui rodęs tuos. 
dalykus, kurius šuo turėjo pasakyti, jog gyvulys negalėjo jų pa- 

žinti. Tuo tarpu Neumann kiekvieną kartą taip laikęs prieš šuns 
„akis dalyką, kad šuo turėjo jį pažinti ir pagaliau daug kartų 
pats šuniui pasakė, kas tas dalykas yra. 

Ponai Moekeliai reikalavo, kad iš Moekelių šeimos rodytų 
šuniui tuos dalykus, apie kurius jis bus klausinėjamas, arba kad 
tie dalykai būtų rodomi bent prie jų. Neumann sutiko ir su tuo, 

Iš tos tyrinėjimų grupės priminsiu bent vieną kitą pavyzdį. 

Kartą Neumann atsinešė gerai prirengtą iškeptą vištą. Jos 
viduje dar buvo šokolado. Panelė Luiza Moekel turėjo suns 
teirautis ir jam laikyti lentelę, o panelė Karla jos sesuo turėjo 
užrašinėti šunies atsakymus. Jiedvi buvo kitame kambaryje, už 
kelerių durų, kuomet Neumann, akivaizdoje panelės Friedos Moe- 
kel ir kitų tos šeimos narių parodė šuniui vištą ir, išėmęs iš jos 
vidurio, davė šuniui ėsti šokolado. 

Po to šuo Rolf buvo nugabentas pas panelę Luizą Moe- 
kel, ir jis turėjo jai pasakyti, ką jis matė ir ką jam davė p. Neu- 
mann ėsti. Panelė Luiza teiravos šuns dvi valandi su viršum. 
Šuo jokiu būdu nepasakė ką jis matė ir ką jam davė p. Neu- 
„mann ėsti. Visą tą laiką jis išmušdavo visokius išsisukinėjimus. 

Luiza Moekel dėl tokio nepasisekusio teiravimos buvo la- 
bai susinervinusi. Netikėtai kaž ką jai pašnibždėjo į ausį jos 
sesuo Frieda Mockel, kuri buvo mačiusi, ką Neumann rodė šu- 
nimi ir ką jis davė jam ėsti. Tuoj panelės Luizos susinervavi- 
mas dingo. Ir ta tyrinėjimų grupė parodė, kad ne šuo galvoja, 
bet už jį galvoja ta panelė, kuri šunies klausinėja ir jam lentelę 
laiko. 

Ir tie tyrinėjimai tą patį parodė, ką ir kiti, būtent, kad šuo 
tik tuomet teatsako į klausimą, jei žino, ką atsakyti ta panelė, 
kuri šuns klausinėja ir laiko jam lentelę. Jei ji atsakymo nežino, 
nežino nė šuo. Kai tik panelė sužinodavo, tuoj šuns užsispy- 
rimas dingdavo, ir jis tuoj išmušdavo tikrą atsakymą. 

Kaip tai išaiškinti? Ponai Moekeliai daug kalbėdavo apie 
šuns užsispyrimą, bet p. Neumann sakos niekuomet nematęs, 
kad šuo būtų užsispyręs ir atsakinėtų išsisukinėjimais, kuomet 
žinojo atsakymą ta panelė, kuri šunies klausinėjo ir laikė jam 
lentelę. Tuomet šuo visuomet atsakydavo noriai ir teisingai. 

Be to yra sunku suprasti ir tai, jei šuo Rolf yra tikrai 
toks protingas, ir toks užsispyrėlis, kaip jis sutikdavo ištisomis 
valandomis atsakinėti išsisukinėjimais, kuomet jis galėjo arba 
stačiai atsisakyti atsakymą duoti, arba trumpai ir teisingai atsakyti 
į klausimą, tuo labiau, kad toks atsakymas suteikdavo šuniui pa- 
gyrimų, skanumynų ir paliuosuodavo jį nuo tolesnio atsakinėji- 
mo. Iš viso ko aišku, kad šuo negalėjo atsakyti teisingai dėl to, 
kad nežinojo kokį atsakymą duoti ta panelė, kuri šuns klausi- 
nėjo ir jam lentelę laikė: ji nežinojo, kokį atsakymą reikia šu- 
niui parodyti. Ir ji šuniui duodavo mušti koja išsisukinėjimus 
tol, kol pati kaip nors sužinodavo, koks turi būt atsakymas. 

Ketvirtas būdas buvo sujungtas su nudavimais. Tą tyri- 
nėjimo būdą, sako Neumann, netikėtai man nurodė pati Moeke- 

lių šeima. Kartą po pietų buvau mieste kartu su panelėmis Moe- 
kel. Nupirkau pyragaičių, nesakydamas ką manau su jais daryti. 
Kuomet sugrįžome namon, prasidėjo Rolfo tyrinėjimai. Luiza ir 
Karla Moekel nuėjo į tolimą kambarį. Tuo tarpu mes likusieji 
Rolfui parodėme vieną dalyką. Pyragaičiai buvo visai kitoje vie- 
toje suvynioti ir aprišti. 

Rolf buvo nugabentas ten, kur buvo Luiza ir Karla. Jos 
pradėjo teirautis šunies, ką jis matė? Šuo be jokių išsisukinėji- 
mų išmušė: „Pyragaičius“. Tuo tarpu jis tų pyragaičių nei jų 
dėžutės niekuomet nematė ir ragauti jų negavo. Panelė Luiza 
Mockel, kuri suns klausinėjo ir jam lentelę laikė, matomai, buvo 
tos nuomonės, kad aš nupirkau pyragaičių ir juos atidaviau Rol- 
fui suėsti. Dėl to ji ir pasirūpino, kad šuo išmuštų „pyragaičius“. 

Toliau D-ras Neumann šit ką pasakoja: Kartą šuo Rolf 
buvo tolimame kambaryje. Tuomet aš pasakiau panelei Luizai 
Moekel, kad aš eisiu dabar pas Rolfą ir jam parodysiu skanu- 
mynų, kurių aš jam atnešiau. Bet jis tuomet juos tegaus su- 


"ėsti, kada teisingai pasakys, kaip jie vadinas. Aš nuėjau pas 


Rolią į kitą kambarį ir jam parodžiau ant popieriaus išspaustą 
šuniuką, o ėdamo nerodžiau nieko. Kuomet Rolio panelė Luiza 
paklausė, ką aš jam parodžiau, šuo tuoj išmušė koja: „Pyragai- 
čių ėsti duoti“. 

„Suprantama, sako Neumann toliau, kad tas patyrimas ma- 
ne skaudžiai užgavo, tuo labiau, kad aš ieškojau įrodymų, jog 
šuo gali protauti. Iš tų tyrinėjimų buvo aišku, kad ne šuo su- 
galvojo atsakymus, bet panelės Moekel. Kad šuo išmuša to- 
kius atsakymus, kokius išmušti jam murodo lentelę laikančioji 
panelė, ir kad jos, tartum, pasityčiodamos iš lankytojų lengvati- 
kystės ir naivumo, juos nepadoriai prigaudinėja. 

Norėdamas geriau ištirti dalyką, kitą kartą D-ras Neumann 
paėmė su savim privatdocentą D-rą Lotmarą ir abu nuvyko į 
Manheimą patyrinėti to neva protaujančiojo šuns Rolto. 

“Tie tirinėjimai įvyko 5 kovo 1916 m. Juose dalyvavo poni 
v.Moers (ponios Moekel motina), panelės Moekel: Luiza, Frieda 
ir Karla, D-ras Lotmar ir D-ras Neumann. Sit kaip aprašo D-ras 
Neumann tą tyrinėjimą: Po pietų mudu su D ru Lotmaru nuvy- 
kova pas Moeckeliu. Moeckeliai nieko nebuvo girdėję apie Lot- 
marą. Kuomet mudu su Lotmaru įėjova į namus, šuo Rolf buvo 
virtuvėje. Aš supažindinau p. D-rą Lotmarą su poniomis, bet 


jo vardą Lotmar tyčia ištariau taip neaiškiai, kad jos negalėjo 


gerai jo suprasti. 

Mes visi nuėjome į kambarį, kur stovi pianinas, ir aš pra- 
šiau, kad atvestų Rolfą iš virtuvės į valgomąjį, kurs buvo tre- 
jomis durimis atskirtas nuo to kambario, kur stovėjo pianinas. 
Tuo tarpu aš parodžiau panelei Karlai ryšulėlį su šuniuku, bet 
jo neišvyniojau, tik pasakiau, kad ten yra šuniukas... Paskiau 
parodžiau panelei Karlai mažą rudą dėžutę... ir pasakiau: „Aš 
noriu... įdėti į dėžutę ką nors ėdamą. Tą pasakęs, įkišau dėžutė 
į kišenių ir ant jos uždėjau du nosiniu. Dėžutė tuoj sulūžo ir 
subyrėjo“. 

Tuo tarpu, kada ponai Moekeliai buvo pianino kambaryje, 
Dr. Lotmar ir aš nuėjova pas Rolią. Panelė Frieda ėjo pirma, 
kad Rolf neįkąstų D-rui Lotmarui. Bet Rolf buvo taikus ir mes 


pasiuntėme panelę Friedą atgal... 

Kuomet mes palikome vieni su Roliu, aš jį supažindinau su 
p. D-ru Lotmaru. Mudu buvova susitarusiu nesakyti šuniui Lot- 
maro pavardės, bet tik jo vardą „Ferdinand“. Tokiu būdu šuo 
Lotmaro vardo nebuvo nė girdėjęs. Aš pasakiau Rolfui: „Žiūrėk, 


Roliai, šitas ponas vadinas Ferdinand. Gerai įsidėmėk vardą Fer-- 


dinand. Fer-di-nand!“ Ir aš jam pakartojau tą vardą su ypatinga 
priegaida. Ir Lotmar pats jam pakartojo vardą „Ferdinand.“ Tuo- 
met aš išėmiau iš kišenio dvi mažutes vėliavas, laikiau jas prie 


šuns akių, taip kad jis turėjo jas matyti. Ir aš jam sakiau: „Žiūrėk,. 


Roliai, šita yra Vokietijos vėliava, o antroji Bavarijos vėliava“... 
Tos vėliavos buvo šuniui kelis kartus parodytos, su minėtais pa- 
aiškinimais. 


Tuomet aš išėmiau iš kišenės išrūkintą silkę, parodžiau šu-- 


niui kelis kartus, jam pasakiau, kaip vadinas tas skanumynas ir 
ją atidaviau jam suėsti. Žodžiu sakant, Rolf negirdėjo pavardės 


Lotmar, nematė nė suvynioto šuniuko, nė rudosios dėžutės, ir“ 


nieko nebuvo jam apie tą dėžutę sakyta. Rudoje dėžutėje nie- 
kuomet nebuvo buvę jokio valgio. Priešingai jam buvo su pa- 
kartojimais pasakyta, kad naujas svečias vadinas Ferdinand, šuo 
matė dvi vėliavi ir suėdė rūkytą silkę. 


Mes jau buvome su šunim pabaigę, kai per kambarį perėjo- 


tarnaitė Barbora, nors buvo sutarta, kad nieks nevaikščiotų. O 
su Barbora šuo taip pat mušdavo atsakymus, kaip ir su p. Moe- 
ckelių šeimos nariais. 

D-ras Lotmar ir aš įvedėva šunį į pianino kambarį ir pra- 


sidėjo tyrinėjimai. Panelė Luiza Moekel teiravos šunies ir laikė: 


jam lentutę, o panelė Karla užrašinėjo šunies atsakymus. Pane- 
lės Luizos paklaustas, šuo tuoj išmušė su koja atsakymą: „ŠSu- 
nelis nenori!“.. Rodydamas į poną D-rą Lotmarą paklausiau šu- 
nies: „Rolf, kaip vadinas šitas ponas“. Suo atsakė: „Nenoriu“. 

Tuo tarpu poni v. Moers atsikėlė, pasiėmė nuo stalo kelis 
pyragaičius. Rolf nubėgo prie jos ir buvo vien tik tuo užimtas, 
kad gautų pyragaičius. 

Kadangi aš aiškiai numaniau, jog panelė Luiza Moekel var- 
do Lotmar negirdėjo, aš jai tyliai pašnibšdėjau į ausį sakydamas: 


„Ar Tamsta manai, kad vardas Lotmar yra per sunkus Roliui?“. 


Tuomet panelė Luiza aiškiai išgirdo vardą Lotmar ir pasakė: „ne- 
persunkus““. 

Rolf, pyragaičių negavęs, vėl buvo priverstas atsisėsti ir vėl 
buvo paklaustas kaip vadinas tas ponas? 

Reikia atsiminti, kad vardas Lotmar niekuomet nebuvo Rolfo 
girdėtas. Iš Moekelių tą vardą težinojo panelė Luiza, kuri šu- 
nies teiravos ir laikė jam lentelę. Paklaustas šuo tuoj išmušė su 
koja vardą „Lotmar*. Taigi šuo pasakė vardą, kurio niekuomet 
nebuvo girdėjęs, o nežinojo vardo Ferdinandas, kurs jam buvo 

praneštas. Iš to aišku, kad galvoja ir atsakymus duoda ne šuo, 
„bet ta panelė, kuri šunies klausinėja ir jam laiko lentelę. Ji nuro- 


do šuniui ką jis turi atsakyti. o 
Po to šunies atsakymo Moekeliai išėję pasivaikščioti, sako 
toliau p. Neumann, turėjo ganėtinai laiko pasikalbėti tarp savęs 


be liuditojų. Sugrįžę, vėl ėmę klaušinėti šunies to paties, kaip 
"ir pirma. Sį kartą Rolf, sako D-ras Neumann, noriai išmušė 


su koja šitokį atsakymą: „Mažame rudame yra šis tas valgyti ir 


„čia pat pridėjo: kertėta dėžutė nuo šuniuko“, arba kitaip sakant: 


„Mažoje, rudoje, kertėtoje dėžutėje nuo šuniuko yra šis tas val- 
gyti“. Aš pasakiau panelei Moekel, kad Rolf dar ne viską pasakė, 
ypač jis turi pasakyti, ką aš jam daviau. Tai pasakę atsisveiki- 
nome Dr. Lotmar ir aš ir sugrįžova, atgal į Baden-Baden“. 

Tatai, nežiūrint į klausinėjimus, šuo nepasakė nei silkės, 
kurią jis suėdė, nei vėliavų, kurias jis matė, nei Ferdinado vardo, 


"kuris jam buvo taip kalamas į galvą. Tuo tarpu jis pasakė koja 
“ Lotmaro vardą, kurio nebuvo niekuomet girdėjęs ir dėl to pats 


nežinojo, rudą kartėtą dėžutę, kurios jis nematė, ir valgymą, ku- 


rio toje dėžutėje niekuomet nebuvo. Dėl ko taip? Dėl to, kad 


panelė Luiza manė, kad taip buvo, spręsdama tai iš Neumanno 
kalbos. Bet Neumann pasielgė kitaip negu kalbėjo, ir šit šuns 


"tariamieji protavimai visi išėjo aikštėn. 


Suo išmuša atsakymus grynai mechaniškai, be jokio su pra- 
timo, be jokio vidujinio dalyvavimo tuose atsakymuose. Jis su 
koja išmuša atsakymą tokį, kokį jam parodo, ta panelė, kuri lai- 
ko lentelę. Laikydama lentelę, ir ją pajudindama ar pakeldama 
panelė nurodo šun, kaip mušti koja ir kada sustoti. D-ras Neu- 
mann nuo neprotingos šuns galvos nutraukė protingumo vainiką 
ir parodė aiškius apgaudinėjimus. 

Nesąžiningi laisvamaniai, ypač jų vadai vienu choru šaukė 
pasauliui: šuo Rolf galvojąs, rašąs laiškus, rišąs įvairius klau- 
simus matematikos ir pagaliau pasaulėžvalgos srityse. Tai esą pa- 
skutinis mokslo žodis. Taigi nesą esminio skirtumo tarp žmo- 
gaus ir gyvulio. 

Iš tiesų reikia stebėtis tais tyrinėtojais, kurie nematė tokių 
aiškių apgaudinėjimų. Sit kaip tyrinėjo prof. H. E. Ziegler tuos 
Manheimo šunies Rolfo negirdėtus gabumus ir pats rašė !). „Aš 
atsinešiau dvi dėžutes, sako prof. Ziegler, kurių viršiukuose bu- 
vo su adata prabadytos skylutės: vienoje dėžutėje buvo rūkyta 
žuvis, o antroje sūris. Aš šuniui išaiškinau, kad jis turi dėžutę 
pauostyti ir tuomet išmušti su koja, kas tose dėžutėse yra. Suo 
atsisėdo šalia panelės Luizos ir išmušė išsisukinėjimą: „Duok 
geriau suėsti“. Paskiau išmušė tokį atsakymą: yra ar rūkyta žu- 
vis ar kepsnys, nežinau tikrai, nes dėžė labai atsiduoda. Tuo 
tarpu ten buvo ne kepesnys ir ne rūkyta žuvis, bet tik sūris. 

Tą patį parodė ir antras tyrinėjimas. Jis pauostė antrą dė- 
žutę, kur buvo rūkyta žuvis. Paklaustas šuo, kas ten yra, išmušė 


„atsakymą: „Bene bus dešra“. Taigi nei vieną, nei antrą kartą šuo 

nepasakė teisingai. Aš atidariau viršiuką, sako toliau Ziegler, ir 
leidau jam pauostyti per popierą. Tuomet šuo atsakė: „Kvepia 
visgi, kaip rūkyta žuvis“. 

„Tas tai tirinėjimas, sako D-ras Neumann, rodo aiškiai, 
kaip paviršutiniški buvo tie tyrinėjimai. 

Kol nenumanė panelė, kokį šuo turi duoti atsakymą, ji pa- 
diktavo jam išsisukinėjimais atsakyti. Paskiau bando spėti ir ne- 
pataiko ir sako būk šuo negali atskirti savo uoslėmis rūkytos 
žuvies nuo mėsos. Aš pagaliau žmogui nepripažinčiau uoslių, 
sako D-ras Neumann, jei jis per skylėtą dėžutę neužuostų rūky- 
tos žuvies. O čia šuo, kurio uoslių galybė yra visiems žinoma! 
Dar blogiau tai, kad ten buvo ne mėsa, ne rūkyta žuvis, bet sūris. 

Su antra dėžute negeriau tepavyko: Panelė Luiza Moekel 
padiktuoja šuniui spėti: „Bene bus čia dešra“. Tuo tarpu ten. 
buvo rūkyta žuvis. O kada prof. Ziegler išėmė rūkytą žuvį iš dėžu- 
tės, tuomet jau buvo galima matyti sulig popieryje paliktų rūky- 
tos žuvies dėmių, kad tai ne dešra, bet rūkyta žuvis. Dėl to ji * 
Rolfui tuomet padiktavo: „Kvepi kaip rūkyta žuvis“. : 

Tuo tarpu apie tuos savo bandymus Ziegler parašė, kad tie 
bandymai gan gerai pasisekę, nes šuo atsakinėjęs apytikriai. Ko- 
kiu naiviu ir bekritišku čia pasirodė profesorius H. E. Ziegler, 
nebėra ko nė bekalbėti. Jo, kaipo gyvulių psichologijos tyrinė- 
tojo, proto miklumas pasirodė labai ypatingoje šviesoje. Juk 
laisvamanių šulas profesorius Heinrich Ernst Ziegler ir laiškus 
rašinėjos su šunimi kaipo su lygiu savo kolega, siuntinėjo kits 
kitam bučkius ir linkėjimus. Tai tikra tragikomedija. 

Su tuo šunimi laisvamanių šulai, ypač prof. H. E. Ziegler 
visai susikompromitavo. Pirmiau pasipūtę su panieka žiūrėdavo 
į katalikus, vadino juos siaurapročiais. Dabar tie išsipūtėliai ta- 
riamosios laisvosios minties atstovai, demaskavus jų neva pro- 
tinguosius arklius ir šunis, nebeturi kur akių dėti. 

Kaip dabar tie ponai laisvamanių šulai: Krall, H. E. Ziegler, 
L. Plate ir visa jų draugija gyvulių psichologijai tyrinėti (Gesell- 
schaft fūr Tierpsychologie) bandys beužsidengti nuo tos gėdos, 
kuri juos ištiko, demaskavus minėtųjų gyvulių tariamąjį protin- 
"gumą. Jie mirtinai tyli apie ją. Gal dabar jie, kaip sako moksli- 
ninkas E. Wasmann, angažuos kokį galvojantį asilą, kaipo prima- 
donną į gyvulių psichologijos liaudžiai skiriamąjį teatrą, kad su 
juo iš naujo pradėtų senąją savo komediją. 


„Paskutinis mokslo žodis“, kurį skelbia Ernst Haeckel 
ir jo pasekėjai. 

Yra nemaža tokių, kurie su visu įsitikinimu, užsispyrę tvir- 
tina, kad Ernst Haeckel'is esąs didžiausis šių laikų tiesos skel- 
bėjas ir kad jo skelbiamosios teorijos esančios paskutinis mok- 
slo žodis. 

Pažiūrėkime bent trupučiuką, kas buvo Ernst Haeckel ir ko. 
yra vertas Haeckelio ir jo pasekėjų skelbiamasis mokslas. 

Ernst Haeckel buvo Jenos universiteto profesorius, darvi- 
nizmo bei monizmo fanatiškas skelbėjas: Haeckelis nevengė nei 
melagysčių, nei apgaudinėjimų, nei pagaliau falsifikacijų. Visa tai 
Haeckelis su savo pasekėjais skelbė, kaipo „paskutinį mokslo 
žodį“. 

1. Moneros. 


Haeckelis, norėdamas įrodyti žmogaus išsivystymą iš gy- 


- vulio, sugalvojo keistą teoriją apie „moneras“. 


Ir Haeckelis, ir kiti jo draugai materialistai, beaiškindami, 
kad žmogus savaime yra išsivystęs iš gyvulių, tuoj sutikdavo 
pirmą bedugnę, kurios nieks dar nėra peržengęs, būtent: iš kur 
atsirado pasaulyje pirmoji gyvybė? -Haeckelis sumanė nutiesti per 
tą bedugnę apgaulės tiltą. Jis bandė įrodyti, kad gyvybė savaime 
galėjusi atsirasti iš negyvos medžiagos. „Abiogenesis“* (Weltratsel). 
Nors jam netrūko drąsos apgaudinėti, tačiau pramatė, kad vis 
dėl to nieks neįtikės, paskelbus, jog pats pirmykštis gyvas orga- 
nizmas, atsiradęs iš negyvos medžiagos, buvo narvelis (cellula), | 
nes narvelis yra perdaug komplikuotas. Tatai Haeckelis pats su- 
galvojo paprastesnių (elementariškesnių) organizmų, kuriuos jis 
vadina moneromis. Monera, anot Haeckelio, yra elementariškiausis 
gyvas dalykas, kokį tik galime įsivaizduoti. Jis tvirtina, kad mo- 
neros kito nieko neturi, tik homogenišką, be jokios struktūros 
plazmą. „Visas tų homogeniškų plazmos skritulėlių gyvenimas, 
sako Haeckelis, susideda iš“ paprasto augimo ir reprodukcijos per 
suskilimą“. 

- Haeckelio tvirtinimus apie moneras sugriovė žymūs mok- 
slininkai kaip Strasburger, Jost, Schenck, Karsten, Kerner, Oli- 
ver, Hillhouse, Fischer, Zacharias, Heyler, Kohl ir k.k. Prof. 
Reinke, kalbėdamas apie chromaceas arba Haeckelio vadinamą- 
sias moneras, sako, kad tai „Haeckelio pastangos išsisukti. Su 
tokia kalba jis gali pilti dulkes į akis tik ne praktikui. Toks pat 
yra jo bandymas išsisukti, kuomet jis kalba apie plastidų retežius 
ir susikabinusias coenobia. Tai yra tik žodžiai, kuriais jis sten- 
gias padaryti įspūdžio į negudrų skaitytoją“... 

Ir kada mokslininkai, pasinaudodami geriaušiais mikrosko- 
pais, Haeckeliui įrodė, jog tos jo vadinamos „moneros“ nėra pa- 
prastos homogeniškos plazmos skritulėlis, bet turi labai kompli- 
kuotą struktūrą, ir tuomet Haeckelis neatsisako nuo savo mokslo, 
nesiliauja apgaudinėjęs savo skaitytojų. 

Bet jei pagaliau ir būtų tokių monerų, kokias skelbia Hae- 
ckelis, jos vistiek negali būti tarpininkais tarp gyvų ir negyvų 
daiktų, nes tos moneros arba turi gyvybės, arba jos neturi. Jei 
turi, tai iš kur jos ją gavo? Juk negyva žemė, neorganiška me- 
džiaga joms gyvybės suteikti negalėjo. Ko pats neturi, kitam ne- 
duosi. O jei moneros gyvybės neturi, kaip jos pačios, gyvybės 
neturėdamos, galėjo kitiems jos suteikti? (Ziūrėk mano knygutę: 
„Ar iš beždžionės žmogus yra kilęs?“). 

Nežiūrint į mokslininkų įrodymus, pusinteligenčiai laisvama- 
"niai ir dabar tebetiki, kad Haeckelis suradęs moneras, ir kad jos 
„esančios perėjimo tiltas tarp gyvos ir negyvos medžiagos. 


2. Biogenetiškasis Įstatymas. 


Haeckelis ir jo pasekėjai, nesitenkindami „mokslu“ apie 
moneras, norėdami paremti savo nuomonę, kad žmogus kilęs 
iš gyvulių, sumanė taip vadinamą biogenetišką įstatymą. 

Haeckelio garbintojai skelbė, kad Haeckelis esąs to įstaty- 
mo išradėjas. Nors ir nedidelė garbė išrasti įstatymą, kurs il- 
„gainiui pasirodė klaidingas, vis dėl to ir ta garbė priklauso ne 
Haeckeliui. Tą vadinamąjį „įstatymą“ išrado Fritz Mūiller ir ji 
paskelbė savo knygoj „Fūr Darwin“ Leipzig 1864 m, 

Biogenetiškasis įstatymas skelbia, kad pavienio (individuo) 
„išsivystymas yra trumpas rasės išsivystymo pakartojimas. Pavyz- 
džiui, paimkime, kad ir žmogų. Evoliucionistai tvirtina, kad žmogus 
pamažėl išsivystė iš žemesniųjų gyvių: kirmėlių, žuvų, ilgainiui 
pakilo iki beždžionės, o iš beždžionės iki žmogaus. 

"Kiekvieno žmogaus gemalas einąs per visus tuos laipsnius. 
Prieš užgimstant jis panašus į kirmių gemalus, paskiau į žuvų, 
„gyvulių, galop beždžionių. Tas panašumas esąs įrodymu, kad 
. žmogaus protėviai, buvę tie gyvūnai: kirmėlės, žuvys, kitokie gy- 
vuliai, beždžionės. Tą įstatymą Haeckelis stengės įrodyti ir savo 
paties pramanytais paišinėliais, ir sufalsitikavęs kitų paišinėlius. 

Bet mokslininkams gerai ištyrus dalyką, pasirodė, kad to 
įstatymo nė būte nėra. Dėl to jau prieš keliasdešimt metų tą va- 
dinamąjį įstatymą jau atmetė tokie mokslininkai, kaip E. von 
Baer, Rathke, Joh. Mueller, vėliau ir Oppel, Keibel, O. Hertwig, 
Steinmann, Tad. Garbowski, Beard, Driesch, Emery, Fleischmann, 
Hensen, Reinke, Karl Vogt ir kiti. ė 

Profesorius H. Obermaier savo veikale „Primityvis Zmo- 
gus“ (Der Mensch der Vorzeit) t. I, I. 375 sako: Mes turime at- 
mesti į šalį perdėtą nuomonę, kuri stengias įrodyti žmogaus už- 
mazgą, kaipo kleidoskopišką protėvių palikimo mozaiką“. 

Ir vargiai šiandien berasi bent vieną mokslininką, kurs pri- 
„pažintų tą įstatymą taip, kaip jis Haeckelio skelbiamas. Daugy- 
bės naujausių tyrinėjimų įrodo, kad tas įstatymas yra klaidingas. 
Tačiau iki šiol nemaža pusinteligenčių, o jų tarpe ir kai kurie 
mūsų gydytojai įsikibę laikosi to jų tariamojo „biogenetiškojo 
įstatymo,,. 


3. Geneologiškasis gentkarčių medis. 


Haeckelis, norėdamas kaip nors įrodyti, jog žmogus yra ki- 
lęs iš gyvulių, paskelbė savo knygoje „Weltrūtsel“ geneologišką 
gentkarčių medį. Pradėdamas nuo žemesniųjų gyvulių, jis pri- 
eina iki žmogaus. Bet tas jo paskelbtasis gentkarčių medis yra 
ne iš gyvenimo paimtas, tik paties išsvajotas, arba, kitaip sakant, 
„Iš piršto išlaužtas“. 

„Pro-ilgarankė beuodegė beždžionė 


A gs 


Pasiremdamas tuo geneologijos Gentkarčių medžiu, Haecke- 


"lis tvirtina, kad žmogaus kilimas iš beždžionės dabar esąs neabe- 


jotinas. „Mes dabar turime visus svarbesniuosius dokumentus, 
sako Haeckelis, kurie aiškina mūsų rasės istoriją“. 

Tie Haeckelio tvirtinimai yra mokslininkų pasmerkti, kaipo 
neteisingi, prieštaraują realaus gyvenimo faktams. Haeckelis džiau- 


"'gės, kad ant Javos salos surasta  beždžionžmogio kaulų. Si 


bus tarpininkas tarp beždžionės ir žmogaus. Tačiau moksli- 
ninkams ištyrus tuos kaulus, pasirodė, kad jie ne beždžionžmo- 


"gio, kurio buvimo jokių iki šiol ženklų nesurasta, bet beždžio- 


nės. Mokslininkai, kaip Vierchow, Ranke, Salenka, Keith, Lydek- 


"ker, von Zittel, Branka, Klaatsch ir k k. atmeta tuos Haeckelio 


tvirtinimus. 
Žmogaus kilimas iš beždžionės vis labiau nustoja tikėti- 
numo mokslininkų tarpe. (O pasigyrimas, kad jau turime svar- 


'besniuosius dokumentus, kurie rodo, kokia buvo mūsų rasės 
"istorija, yra bankroto pasigyrimas didžiais savo turtais. 


Haeckelio sugalvotasis geneologiškasis evoliucijos medis, 


„kurs mažai žinančiam pusinteligenčiui atrodo labai įtikinąs, di- 
„džioje savo dalyje, kaip jau minėjome, yra padarytas ne iš gyve- 


nusių pasaulyje gyvūnų, tik iš gyvūnų išsvajotų, kuriuos Hae- 
ckelis „iš piršto išlaužė“ ir paskelbė, kaipo tikrai buvusius, ar 


„esančius. Tuos savo paties sugalvotus gyvūnus Haeckelis skel- 
'bia esant neužginčijamu istorišku faktu. 


Haeckelio veikale „Paskutinieji žodžiai apie evoliuciją“ iš- 


"vesta stūburinių geneologija, žmogaus išsivystymo medis. 


Cia pridedame lentelę, kur išreikšta minėtoji išsivystymo 
geneologija. Pirmoje kolumnoje yra geneologija, kokią paskelbė 


'Haeckelis, ir kuri daugumoje yra pripildyta Haeckelio paties su- 


galvotais gyvuliais. O antroje kolumnoje yra geneologija, kur 


:surašyti tiktai tie gyvūnai, kurie: tikrai yra dabar ar seniau yra 
„buvę. 


Stūburinių genevlogija: 
Žmogus Žmogus 
(Homo sapiens) (Homo sapiens) 
Beždžionžmogis 
(Pithecanthropus) 


(Prothylobates) 


Lemur (nedidelė beždžionė su : Lemur 
snukiu panašiu į lapės) (Prosimia) (Prosimia) 


* Mallotheria 


Prokrepšiuočius Prokrepšiuočius 
LT (Prodidelphia) (Prodidelphia) 
Prožindoliai 


(Promammalia) 

(Proreptilia) 
Proamtibios 

(Progonamphilia) 


Paladipneusta 


Pirmykščios žuvys Pirmykščios žuvys 
(Selachii) (Selachii) 


Archichrania 


Ižnė 


Pronugarkauluočiai 
(Prospondylia) | 


Kai kur Haeckelis ir pats prisipažįsta, kad viena jo geneo- 
logijos dalis yra netikra. O kitur jis, lyg tai užmiršęs užsispyręs tvirti-- 
na, kad jo paskelbtoji geneologija išreiškianti „neužginčijamą istoriš- 
ką faktą“. Ir jis skelbia, savo knygoje „Weltratsel“, kad jau turį 
„visus narius nepertraukto išsivystymo retežio“. Tokie tvirtinimai 
yra visai neteisingi. Tai yra tyčia apgaudinėjimas skaitytojų, nes 
iš Haeckelio nurodytųjų dvylikos žmonių neva protėvių evoliuci- 
jos kelyje, tesurasta tik trys, o devyni yra paties Haeckelio pra- 
manyti. 

Haeckelis taip pat paskelbė ypatingą geneologiją, kaip žmo- 
gus išsivystęs iš beždžionės. Tarp beždžionės ir žmogaus buvę 
anot Haeckelio septyni tarpininkai, kuriuos Haeckelis vadina 
„primates“. Ir jis skelbia, kad jau esančios surastos visos to evo- 
liucijos retežio grandinės, ant kurio vieno galo yra beždžionė, 
o ant antro — žmogus. - 

Kaip yra su tuo geneologijos retežiu, aišku iš čia pridėtos 
lentelės. 

Pirmoje kolumnoje yra surašyti tarpininkai, kurie turi būti 
tarp žmogaus ir beždžionės, kurių daugumas niekumet tikrovėje - 
nėra buvę. Antroje kolumnoje tėra paminėti realūs gyviai. 


Žmogus Žmogus 
(Homo sapiens) (Homo sapiens) 


Homo stupidus 


Pithecanthropus alatus . 


Prothylobates atavus . 


Archipithecus simiae 


Necrolemures Necrolemures 


Tai nl 


Lemuravida Pachylemures Lemuravida Pachylemures. : 


Archiprimas Prochoriata - 


„Taigi iš septynių“ to retežio grandinių tėra tik du, o trūks- 
ta penkių. 

Tuos trūkstančiuosius Haeckelis pats sugalvojo ir paskelbė, 
kaipo tikrai gyvenusius pasaulyje. Ir čia yra nepadorus skaitytojų 
apgaudinėjimas. 

Tuos savo išsvajotus gyvulius Haeckelis paskiau vartoja, 
kaipo įrodymus, paimtus iš gyvenimo, ir daro šitokią išvadą: 
„Daugiau nebėra jokios abejonės, kad žmogus tikrai yra kilęs iš 
gyvulių... įrodymai tam yra labai aiškūs ir paprasti“. 

Tai rodo, kad Haeckeliui rūpi ne tiesa, bet melagystėmis ir 
apgaudinėjimais sužvejoti monizmui pasekėjų, juos pirmiau ati- 
traukus nuo tikėjimo. Teisingai tat profesorius Roux sako, kad 
Haeckelis pradeda principu neva paremtu faktais, o paskiau sa- 
vo tyrinėjimų spragas pripildo apriori išsvajotais dalykais. „Pas- 
kiau, apsisukęs jis naudojas tais išsvajotais dalykais, lyg jie būtų 
esą realiame gyvenime ir lyg tartum jie suteiktų naują iš gyve- 
nimo paimtą įrodymą“, 

4. Ernsto Haeckelio falsifikacijos. 

Kad tai gerai suprastume reikia atsiminti, kad moksliška 
-me veikale padėta, be paaiškinimo atspauda ar piešinys reiš 
kia, kad ta atspaulia ar tas piešinys yra to veikalo autoriaus, kad 
tai yra reprodukcija to, ką autorius matė ar sužinojo savo mok- 
sliškais tyrinėjimais. Jei paveikslėlis yra pasiskolintas nuo kito 
mokslininko, kopija turi visai atatikti originalui. Jei paskolintasis pa- 
veikslėlis yra dėl kokios priežasties pakeištas, mokslininkas vi- 
suomet paaiškina, dėlko paveikslėlis yra pakeistas, dėlko kopija 
neatatinka originalu, o dėl aiškumo šalia kopijos padedama ir 
originalą. 

Rašant mokslišką veikalą, tik ištirtieji faktai tegali būti skel- 
biami, kaipo faktai. Teorijos tegali būt skelbiamos, kaipo teorijos, 
o hypotezės tegali būt skelbiamos kaipo hypotezės. Jei visa ta 
maišoma, jei 'eorijos ir hypotezės skelbiama, kaipo įrodyti fak- 
tai, autorių tuoj kaltinama už melagystę ir prigaudinėjimą savo 
skaitytojų. 

Tyčia paskelbimas apgalvotos netiesos žodžiais yra melagystė. 
Melagystė padaryta ne žodžiais, bet sistematiškai sutvarkytu saiku 
yra suktybė, arba apgavystė. Jei tas melagingas darbas yra toks, 
kad iškreipia mintį ar tikrą daiktą, arba sutveria netikrą daiktą ir 
ji paskelbiama tikru, teisingu, tuomet yra nepadoriausia ir žemiausia 
iš visų melagysčių. Ji vadinas falsifikacija, sufalšavimas arba su- 
klastavimas. Ir melagystė, ir apgavystė, ir suklastavimas yra daro- 
mi tyčia, apgalvojus, žinant, kad tai yra netiesa, visa tai daroma 
bloga valia. Jei tai yra padaryta netyčia, tuomet nėra nei mela- 
gystės, nei apgavimo, nei sufalšavimo, bet tik klaida. 

„ Haeckeliui yra įrodyta ne vien melagystės, bet ir apgaudi- 
nėjimai ir pagaliau falsifikacijų ir teksto, ir paveikslėlių. (Jis pats 
sugalvoja (iš piršto išlaužia) paveikslėlius ir juos panaudoja, 
kaipo argumentus savo teorijos įrodymui. Tai begėdiškas ap- 
gaudinėjimas skaitytojų). 

Materialistai monistai, darvinistai užsispyrė primesti pasau- 
liui tą nuomonę, kad žmogus yra išsivystęs iš gyvulių, kad kito 
nieko nėra tik medžiaga, kad nėra nei sielos, nei gyvenimo po 
mirties, nei Dievo. Norėdami tai įrodyti daug monistų, ypač jų 
vadas Haeckelis vartoja ir melagystes ir prigaudinėjimus ir pa- 
galiau ialsifikacijas. Cia nurodysime bent svarbesniuosius jo falsiti- 
kavimus, prasimanymus ir bent biauresniuosius prigaudinėjimus, 
kuriais jis plačiai pagarsėjo pasaulyje. 

1868 m. Haeckelis išleido savo parašytą knygą „Naturalė 
Sutvėrimo Istorija“ („Natūrliche Schėpiungsgeschichte*). Tame 
sąvo veikale Haeckelis tvirtina, kad kai kuriuo išsivystymo laiku 
ne vien įvairių stuburinių, bet pagaliau ir žmonių užuomazgos 
(ova) ir embrionai (gemalai) yra tokie pat. : 

Norėdamas įrodyti tą savo tvirtinimą, Haeckelis padėjo toje 
savo knygoje vieną šalip kito tris užuomazgų paveikslėlius. Po 
vienu paveikslėliu parašė, kad tai esanti žmogaus užuomazga, po 
antru paveikslėliu parašė, kad tai beždžionės užuomazgo, o 
po trečio paveikslėlio, — kad tai šunies užuomazga (Haeckelio 
minėtasis veikalas I laida, I. 242). 

Tame pačiame savo veikale, truputį toliau (I. 248) (Haeckelis 
padėjo ir trijų embrionų paveikslėlius su parašais, kad vienas 
yra šunies gemalo paveikslėlis, antras paukščio, o trečias — 
želvio. O sekančiame tos pačios knygos puslapyje Haeckelis ra- 
šo, kad tarp jų nesą jokio skirtumo. Ištiesų, kas tik į tuos pa- 
veikslėlius žiūrėjo, nieks ten jokių skirtumų nematė, nes skirtu- 
mo tuose paveikslėliuose tikrai nebuvo. 

Tai sukėlė didžią sensaciją embriologų ir anatomų tarpe. 
Imta rimtai tyrinėti dalykas. L. Rūtimeyer, zoologijos ir lygina- 
mosios anatomijos profesorius Bazelio universitete įrodė, kad tie 
trys embrionų paveikslėliai yra ne trys atskiros trijų embrionų ir 
trijų užuomazgų fotografijos, bet tik tris kartus pakartotas tos 
pat užuomazgos paveikslėlis ir tris kartus pakartotas tas pats 
embriono paveikslėlis, tik po kiekvienu kitoks parašas padėtas 
(Archive fūr Antropologie 1868 m. t. VIII, I. 309). Tatai išėjo 
aikštėn, jog Haeckelis, norėdamas, kad ir žmogaus, ir beždžio- 
nės ir šunies užuomazgos atrodytų vienodos, visus tris užuo- 
mazgų paveikslėlius atspausdino su ta pačia kliše, tik po kiek- 
vieno paveikslėlio padėjo kitokį parašą. Taip pat padaręs irsu embriono 
paveikslėliais: su viena ir ta pačia embriono kliše atspausdinęs visus 
tris paveikslėlius ir po kiekvienu paveikslėliu padėjęs tik kitokį vardą. 

Taip befalsifikuodamas užuomazgas ir embrionus Haeckelis 
tapo sugautas. Prispirtas jis prisipažino prie tos falsifikacijos. 
Savo kitoje knygoje „Žmogaus išsivystymas“ (Anthropogenie) 4 
laida 1801 m. jis sako apie savo falsifikacijas,kad tai buvęs nepaprata 
beprotystės dalykas. : 

Bet po to Haeckelis nepasitaisė. Tiesa, kitoje savo knygos 
laidoje  Haeckelis nebegalėjo pakartoti tos pačios falsitikacijos, 
"toje pačioje formoje. Jis ją pakartojo tik kitoje formoje. Dabar 
jis atspausdino vienos užuomazgos paveikslėlį ir po jo padėjo 
trijų minėtųjų užuomazgų vardus. Tą patį padarė ir su embrionų 
paveikslėliu. 

Didieji mokslininkai atvejų atvejais įrodė skirtumus tarp gy- 
vulių (stūburinių) ir žmogaus užuomazgų. Taip šitv. Bischoti, 
vienas iš didžiausių pasaulio anatomų, Mūncheno universiteto 
profesorius, Bavarijos mokslo akademijos susirinkime 8 sausio 
1876 m. aiškiai įrodė skirtumus tarp žmogaus ir gyvulio užuo- 
mazgų. 

toliau eina savo kryptimi, įrodinėdamas, kad tarp gyvulių ir žmo- 
gaus užuomazgų nesą jokio skirtumo. 

Haeckelis tuo nepasitenkino. Kad įrodytų, jog žmogus yra 
kilęs iš beždžionės, jis vėl falsifikuoja embrionų paveikslėlius. 
Sį kartą Haeckelio falsifikacijas įrodė Leipzigo universiteto prof. 
W. His. savo veikale „Mūsų kūno forma ir fiziologiška jo išsi- 
vystymo problema“. Leipzige 1875 m. Toje savo knygoje prof. 
His įrodo, kad Haeckelis, norėdamas įrodyti, jog nėra skirtumo 
tarp gyvulių (stūburinių) ir žmogaus embrionų, vienus embrionų 
paveikslėlius sufalsifikavęs, o kitus nupiešęs ne sulig embrionų, 
bet pats pramanęs. Sit kaip Haeckelis, sulig prof. Hiso, falsifika- 
vo embrionų paveikslėlius: priešakinė šunies embriono dalis pa- 
ilginta „3 m. m., tuo tarpu priešakinė žmogaus dalis pamažinta 2 
m. m. ir pasiaurinta 5 m. m. Iš kitos pusės žmogaus embriono 
stuburkaulis (coccyx) pailgintas antra tiek, kaip originališkas 
ilgumas. Dėl šito pailginimo ir išėjo, kad žmogaus embrionas, kaip 
ir šunies yra su uodega. Taip suialsifikavus, išėjo, kad žmogaus 
embrionas yra visai panašus į šunies embrioną. 

Toje pačioje knygoje prof. His įrodo Haeckeliui įvairių fal- 
sifikacijų, kurias Haeckelis padarė savo knygoje „Anthropogenie“. 
Ten prof. His įrodo, kad daug embrionų figurų Haeckelis pats 
sugalvojęs. Ten p. His nurodo ir kurios figūros yra Haeckelio 
sugalvotos. Tokios falsifikacijos neva moksliškame veikale uni- 
versiteto profesoriui yra kriminališkas skaitytojų apgaudinėjimas 
ir biaurus pasityčiojimas iš tiesos. 

Profesorius Semper, tuo pasipiktinęs, sako Haeckeliui, kad 
tos figūros esančios Haeckelio spekuliacijos padaras, pagamintas 
be tyrinėjimų, ir Kad nustatytieji faktai rodo jas esant neteisin- 
gomis. 

Trečiosios falsifikacijos, kuriomis Haeckelis ypatingai pa- 
garšėjo pasaulyje, buvo jo padarytos 1907 metais. Tais metais 
Haeckelis išleido Frankfurte savo paskaitą „Žmogaus problema“. 
(Das Menschen— Problem). 


Zoologas D-ras Brass savo veikale „Beždžionės problema“ 
(Das Afien—Problem) (Leipzig 1908) įrodė ištisą virtinę falsi- 
fikacijų, kurias Haeckelis padarė savo paskelbtoje paskaitoje. Kilo 
karšti ginčai, kurie vadinami „Brass-Haeckelio kontroversia“. 

Į tą ginčą įsikišo ir anatomijos profesorius F. Keibel, kuris 
turi daug didesnį autoritetą negu D-ras Brass. Profesorius F. 
Keibel pripažino teisingais visus apkaltinimus, kuriuos Brass pa- 
darė Haeckeliui. + Daug falsitikacijų Haeckelis pridirbęs ir savo 
knygoje „Unsere Ahnenreihe, Jena 1908“. Cia priminsiu bent svar- 
besniąsias Haeckelio falsitikacijas, kurias jam įrodė D-ras Brass 
ir prof. F. Keibel. i 

1. Prof. F. Keibelio piešinėlį, išreiškiantį paprasto šikšno- 
sparnio embrioną, Haeckelis perdirbo sulig savo teorijos reikalo 
ir jį taip sufalsifikavęs pavadino rhinolophus'o embrionu. 

2. Profesoriaus Selenkos padarytąjį paveikslėlį, kurs išreiškia 
cercocebus cynomologus (uodegotos beždžionės) embrioną Hae- 
ckelis perdirbo į hylobates (beuodegės ilgarankės beždžionės) 
embrioną. Tam embrionui Haeckelis sutrumpinęs liemenį. Paly- | 
gink Selenkos „Antropoidiškos beždžionės“ 5 laida 1903, I. 357). 

D-ras Arnold Brass, savo knygoje Das Affen-Problem įro- 
dė tą patį, t. y., kad tai yra paimtas Selenkos paišinėlis, išreiškiąs 
cercocebus cynomologus, kuriam Haeckelis išmetė 15 ar 16 šon- 
kaulių ir pakeitė embriono vardą. Kad kiekvienas tai aiškiau ma- 
tytų, D-ras A. Brass šalia Haeckelio sufalsitikuotojo paveikslėlio 
paskelbė jo originalą. 

3. Profesoriaus His'o padarytąjį piešinėlį, išreiškiantį žmo- 
gaus embrioną, Haeckelis, norėdamas įrodyti, kad žmogus yra 
kilęs iš gyvulių, sufalsifikavo tą embriono paveikslėlį, pailginda- 
mas nugarkaulį, pagamindamas jam tikrą uodegą, stipriai suma- 
žindamas smagenų vietą ir jį padarydamas panašiu į gyvulių 
embrionus. 

Be tų Haeckelis yra padaręs ir kitų falsifikacijų. Sufalsiti- 
kavo žmogaus gemalėlio allantois, padarydamas jį panašiu į gy- 
vulių. (O paskiau ta savo falsifikacija pasiremdamas, jau išveda, 
kad žmogus yra kilęs iš gyvulių. Arba vėl, 1863 m. Huxley pa- 
skelbė savo veikalą „Man's Place in Nature“. Ten yra jo atspau- 
da, kur nupiešti grobliaiį (skeletai): žmogaus ir keturių antropoi- 
džių beždžionių.  Haeckelis tą Huxley atspaudą savotiškai per- 
dirbo: visus beždžionių skeletus taip sufalsitikavo, kad aiškiai 
būtų matyti progresinis tų beždžionių išsivystymas į žmogų. 
Profesorius Obermaier, savo veikale „Der Mensch der Vorzeit“ 
- sako: „Bedugnė tarp dviejų grupių. (žmonių ir antropoidžių bež- 
džionių) yra taip didelė, kad šiuo laiku nė vienas rimtas tyrinė- 
tojas nemano tvirtinti, kad tarp jų yra kokių artimų ryšių“. 1396). 
„Prof. J. Ranke savo veikale „Der Mensch“ su visomis smulkme- 
nomis įrodo skirtumą tarp žmogaus kūno ir antropoidžių bež- 
džionių. O Walkhotf taip pat nurodo skirtumus tarp. žmogaus 
ir antropoidžių beždžionių. Jau prieš keliasdešimt metų apie tuos 
skirtumus kalbėjo ir Brehm. Jis sako, kad vienas tik pažvelgi- 

„mas į žmogaus ir beždžionių skeletus parodo skirtumus esančius 
„jų sudėjime. Tas skirtumas buvo nurodytas ir Huxley pavei- 
kslėliuose, kuriuos Haeckelis sufalsifikavo ir tą skirtumą beveik 
visai ištrynė. 

Visuose savo veikaluose Haeckelis nė puse žodžio nepa- 

„žymėjo, nei iš kur jis ėmė tuos embrionų piešinius, nei apie jų 
iškraipymus ar sufalsitikavimus. Jis paskelbė tuos piešinius taip, 
lyg jie būtų jo paties nuimti nuo jo paties ištirtųjų embrionų. Tik 
„specialistai susekė, iš kur Haeckelis juos išpliagiavo ir suial- 
„sifikavo. 

Tatai pirmos rūšies specialistai Haeckeliui įrodė, kaip jis, 
norėdamas įrodyti, jog žmogus yra kilęs iš beždžionės, suialsi- 
fikavo ir tekstą ir paišinėlius. 

Kuomet mokslininkai įrodydavo Haeckeliui, kad jis savo 
raštuose skelbia netiesą, prigaudinėia žmones, Haeckelis tas savo . 
melagystes „palikdavo ir sekančiose savo knygų laidose, nėkiek 
nesigėdindavo ir toliau skelbdavo tas savo melagystes, kaipo tikrą 
tiesą ir toliau apgaudinėjo žmones. 

Negeriau Haeckelis elgias ir polemizuodamas. 

K. Brandt, zoologijos profesorius Kilio universitete, sako, 
„kad Haeckelis, polemizuodamas, bando pastatyti savo aponentą 
į juokingą padėtį, arba jį nupiešia kaipo kvailą. 

Tai atsiekti  Haeckeliui yra geros visos priemonės, Jis iš- 
kreipia autoriaus mintį, prikiša autoriui tai, ko jis visai nėra sakęs. 
Prof. V. Hensen sako: „Tai Haeckelio būdas kovoti su prieši- 
ninku. Jis išrenka kokią oponento kalbos dalį, ją paikai nušviečia, 
visa tai prikiša savo priešininkui ir tą neva priešininko nuomonę 
triumfuodamas sumušinėja (kritikuoja“). Dėl to, anot to paties pro- 
fesoriaus betariant, Haeckeliui nė vienas negali tikėti. 

Garsingųjų ginčų Brasse su Haeckeliu istorija buvo šitokia: 

Balandžio 10 dieną 1908 m. D-ras A. Brass turėjo Berlyne 
paskaitą: „Pirmykštis žmogus“. Toje paskaitoje jis įrodinėjo, kad 
klaidinga yra ta teorija, kuri skelbia, kad žmogus yra kilęs iš 
beždžionės. Be to jis pridūrė šiuos žodžius: „Taip pat ir kai 
kurių embrionų panašumai, kuriuos suranda Haeckelis, yra pa- 
matuoti klaidingomis pažvalgomis; ir pats Haeckelis turėjo ne- 
laimę. uždėti žmogaus galvą ant beždžionės embriono ir bež- 
džionės galvą ant žmogaus embriono“. 

Kai kurie laikraščiai atspausdino sutrumpintą Brasso kalbą 
ir minėtuosius jo žodžius. 

Haeckelis, rašydamas savo prieteliui D-rui Breitenbach apie 
tą D-ro Brasso kalbą, pavadino ją begėdiška melagyste, drąsiu 
prašimanymu ir grasė Brassui teismu už tokį „sauvalingą apšmei- 
„žimą“. Tiesa, Haeckelis savo polemikose dažnai grasė teismu savo 
-oponentams, bet niekuomet tų grasinimų neįvykdė. Mat, gali ir . 
teismas jį pripažinti falsifikatorium. 

D-ras Breitenbach tuoj paskelbė Haeckelio laišką laikraštyje 
„Neue Weltanschauung Nr. 3, 1908 m. Į tąlaišką D-ras A. Brass 
atsakė laikraštyje „Staatsbūrger Zeitung“ balandžio 25, 1908 m. 

Cia Brass jau konkretiškai kimba į Haeckelį, nurodydamas Hae-- 
ckelio sufalsifikuotus embrionus ir paskelbtus jo knygoje „Žmo-- 
gaus problema“, ypač sufalsifikuotus embrionus ilgarankės bež-- 
džionės ir žmogaus. 

Haeckelis jam atsako laikraštyje „Neue W'eltanschauung“ 
Nr. 4, 1908 m. ir vėliau laikraštyje „Mūnchener Neuesten Nach- 
richten“. Ten jis drąsiai tvirtina, kad tos dvi figūros esančios to-- 
bulos kopijos, paimtos iš gerai žinomų autorių“. Be to Haecke- 
lis ten kaltina Brassą už „sauvališką, drąsų neteisingumą“,-ir kad 
tuos apkaltinimus Brass sukėlęs prieš jį, vadovaudamos „bloga 
„valia“, ir tikrai ciniškai Haeckelis priduria, kad jam labai rūpinti 
"tiesa ir apšvietimas, o Brassui mažai tai terūpį. 

Tas Haeckelio atsakymas sukūrė tikrą gaisrą. D-ras Brass. 
pasiryžo parodyti tiesą platesnei publikai. „Tuo tikslu jis išleido - 
pragarsėjusią knygą „Das Affen — Problem“ (Beždžionės pro- 
blema) Leipzig 1908 m. Ten jis aiškiai ir nuodugniai įrodė falsi- 
tikacijas, kurios yra Haeckelio knygoje „Das Menšchen — Pro- 
blem“ (Žmogaus problema) Į savo knygą Brass įdėjo keturias 
atspaudas, kurias Haeckelis sufalsitikavo, o greta jų jis padėjo: 
originalus, iš kurių Haeckelis išpliagiavo ir dar su falsifikacijomis. 
Tie falsifikacijų įrodymai buvo taip aiškūs, kad nė vienas Hae-- 
ckelio šalininkas neišdrįso jų užginti. 

Haeckelis, susilaukęs iš Brasso tokio išrišančio atsakymo,. 
ėmė ieškoti pasiteisinimų. Ir šit kokį pasiteisinimą besurado tas 
profesorius, falsifikatorius, didis laisvamanijos vadas Haeckelis,. 
kurs girias, kad jam rūpi tiesa, o kitiems prikaišioja „begė- 
diškas melagystes“, „blogą valią“ ir t. tt Dėl sufalsifikuotųjų 
žmogaus ir ilgarankės bėždžionės embrionų Haeckelis, pasitei-- 
sindamas, sako: aš ne pats kopijavau tas figūras, bet braižytojas“. 
Gali būti, kad tas figūras kopijavo ne pats Haeckelis, bet kas 
nors kitas jam paprašius. Tačiau yra visai aišku, kad tos ko-- 
pijos yra neteisingos. Taip pat aiškus dalykas, kad braižytojas, 
Haeckelio neprašytas ir be jo nurodymų, pats nebūtų daręs tų 
falsifikacijų ir kaip tik tokių, kurios buvo reikalingos Haeckelio 
teorijai įrodyti. Bet jei pagaliaus ir pats braižytojas be Haecke- 
lio prašymo būt sufalsifikavęs embrionų biaižinėlius, ir tuomet 
Haeckelis yra neišteisinamas. Jis negalėjo būt toks paikas ir“ 
toks aklas, kad nepamatytų tokių stambių falsifikacijų, ypač kad 
originalai yra plačiai žinomi. 

Toks pasiteisinimas neįtikino nė vieno, pagaliau nė paties. 
Haeckelio šalininkų. To pasiteisinimo menkumą matė ir pats 
Haeckelis. 

Prispirtam laisvamanių vadui Haeckeliui nieko kito nebeli- - 
ko, tik prisipažinti prie padarytų falsifikacijų. Ir tą savo prisi-- 
“pažinimą jis atliko laikraštyje „Berliner Volkszeitung“, gruodžio . 
29 dieną 1908 m. Štai to  prisipažinimo žodžiai: „Kad greit pa- 
baigčiau tą nemalonų ginčą, aš stačiai pradedu gailesčio pilną 
prisipažinimą, kad maža dalis iš mano skaitlingų embrionų pie-- 
šinių (gal 6 ar 8 procentai) yra ištikrųjų, D-ro Brasso prasmėje - 

sufalsifikuoti... Po to kompromituojančio prisipažinimo prie pra- - 
simanymų aš turėčiau laikyti save pasmerktu ir išnaikintu, jei aš 
* neturėčiau suraminimo tame, kad matau šalia savęs ant apkaltin- 
tųjų suolo šimtus draugų — nusikaltėlių, jų tarpe daug labiausiai 
patikimų tyrinėtojų, labiausiai gerbiamųjų biologų“. 

Kiekvienas mokslininkas gali sau padaryti piešinių, paaiš- 
kinančių savo teoriją Bet jis turi tai aiškiai pažymėti, kad tie 
piešinėliai yra padaryti teorijos paaiškinimui, o ne nuimti (nu- 
piešti) nuo realių, ištirtų užuomazgų ar embrionų, ir nevartoti 
paties pramanytų embrionų paišinėlių savo teorijos įrodymui. 

Tokių ir panašių falsifikacijų ypatingai daug Haeckelio kny- 
goj „Weltratsel“ (pasaulio mįslė). 

Tai parodo kaip Haeckeliui negalima tikėti. Tuo tarpu jo 
veikalus laisvamaniai ir socialistai platina su visu atsidėjimu. 
Ačiu tokiam uoliam platinimui Haeckelio raštų pasklido šimtais 
tūkstančių. 

Pagalvok, skaitytojau, argi laisvamaniams ir socialistams 
rūpi tiesa ir apšvieta, jei jie tuos apgaudinėjimus ir falsitikacijas 
platina tarp žmonių šimtais tūkstančių. (Cia nebe žodžiai, bet 
faktai kalba, kas rūpi laisvamaniams ir socialistams, o prieš fak- 
tus neturi vertės jokie sofizmatai, jokie pasiteisinimai. 

Haeckelio išpažintyje yra originalis pasiteisinimas, kad, gir- 
di, jis befalsitikuodamas gemalėlius ir užuomazgas kito nieko 
nepadaręs, tik tai ką darą garsingieji biologai ar embriologai. 
Jei tai ir būtų tiesa, tas Haeckelio falsifikacijų nė kiek nepatei- 
sintų.  Falsifikacijos visuomet lieka falsifikacijomis, apgaudinėji- 
mai visuomet“ lieka apgaudinėjimais, nors jie turėtų tūkstančius 
tokių savo apaštalų, kaip profesorius Haeckelis. Tai tik būtų 
baisus smūgis mokslo tikrumui, jo tikėtinumui ir didė nešlovė“ 
mokslininkams. Tai būtų tikras suokalbis prieš tiesą. 

Laimė, kad taip nėra, kad tai tik nepadorūs Haeckelio pra- 
simanymai. Sulig savęs Haeckelis sprendžia ir apie kitus. 

Bet tas žmogus, kurs yra padaręsįttokias falsifikacijas ir 
tokius apgaudinėjimus, nustojo teisės, kad jam kas betikėtų. Už- 
mesdamas tokius nepadorius dalykus visiems didesniesiems mok- 
slininkams  Haeckelis stengias lengvu būdu užpilti smiltimis 
plačiai publikai akis. 

Neilgai trukus, Haeckelis šusilaukė protestų iš mokslininkų 
pusės. Kielio universiteto profesorius |. Reinke „Im Interesse 
der Wissenschaft“, sako: „Yra negirdėtas dalykas tai, ką sako 
Haeckelis, kad visi mokslininkai taip elgias su pasiskolintais nuo 
kitų autorių paveikslėliais, kaip jis šu jais kad pasielgė. Išti- 
krųjų yra kaip tik priešingai“. 

Haeckelio falsifikacijos parūpo ir mokslininkų sąjungai, va- 
dinamai „Kepler—Bund“. Buvo parašytas cirkuliaras ir paleistas 
per Vokietijos universiteto profesorius, kurie dėsto zoologiją, 
anatomiją, embriologiją. Tame cirkuliare prašoma atsakyti į ši- 
tuos klausimus: 1) Ar Tamsta pritari Haeckelio metodui, sulig 
D-ro Brass'o įrodymų? 2) Jei Haeckelis iškreipė originalius Se- 

lenkos ir His'o piešinius ir po jais parašė kitokius vardus, ar 
Tamsta laikai teisėtais tokius iškraipymus? 3) Ar Tamsta pripa- 
žįsti teisingu tokį Haeckelio tvirtinimą, kad ir kiti moksilninkai 
tame dalyke taip pat elgias, kaip ir jis? 4) Ar Tamsta nemanai, 
kad turi būti pakeltas prieš tokį apkaltinimą protestas tikslu 
atitaisyti viešą mokslu pasitikėjimą? 

Atsa*ydami į tą cirkuliarą, Haeckeliui nepritarė nė vienas 
mokslininkas ir jo neteisino. Bet 46 monistai profesoriai Hae- 
ckelio draugai paskelbė laikraštyje „Muenchener Aligemeine 
Zeitung Nr. 8, 1909 m. kitą cirkuliarą, kuriame jie sakos nepri- 
tarią Haeckelio veikimo būdui, bet jie „mokslo ir profesijos lais- 
vės vardan pasmerkią būdą, kokiu kovoja prieš Haeckelį Brass 
ir Kepler—Bund. 

1. Tie Haeckelio prieteliai, kalbėdami apie jį, išsireiškia labai švel- 
niai, lyg bijodami užgauti savo draugą falsitikatorių. Visai kito- 
kiu tonu jie kalba, pasmerkdami kovos būdą, pradėtą Brasso ir 


Kepler—Bundo prieš Haeckelį. Cia jų šališkumas aiškus kaip 


„dieną. 

Bet ir tie taip šališki Haeckelio prieteliai aiškiausios tiesos ver- 
čiami, ir jie nepritaria, atmeta Haeckelio falsifikacijas. 

Kadangi tas atmetimas yra prietelių ir dar tokių šališkų, 
tatai, nors ir švelnūs žodžiai, kuriais jis išreikštas, jis beveik tiek 
pat reiškia ką ir griežtas pasmerkimas, paskelbtas kitų mokslinin- 
kų. Taigi ir ta prietelių ištarmė buvo ne už Haeckelį, bet prieš 
Haeckelį. 

Tuomet Kepler—Bund suorganizavo kita cirkuliarą, po „ku- 
„rio pasirašė 26 specialistai, biologai ir 11 kitokių žymių moksli- 
. ninkų. Tie pasirašiusieji reprezentavo 19 Vokietijos, Austrijos ir 
Šveicarijos universitetų. 

Tas cirkuliaras su 37 parašais buvo paskelbtas kartu keliuo- 
se laikraščiuose: „Augsburger Postzeitung“, „Norddeutche Allge- 
meine Zeitung“ ir kit. 

Šit bent kelios ištraukos iš to cirkuliaro: „Atsakydami į 
pranešimą laikraščiuose su parašais kaikurių zoologų ir anatomis- 
tų, mes žemiau pasirašiusieji profesoriai, moksliškų įštaigų direk- 
toriai ir tt. Kepler—Bund nariai ir nenariai pareiškiame. „Mes 
pilnai sutinkame su Kepler—Bundu, kurs reikalauja, kad moksliš- 
kuose tyrinėjimuose būtų tiesos meilė ir sąžiningumas. Kas tik 
nusikalsta prieš tuos moksliško tyrinėjimo pamatus, nusipelno 
griežto atmetimo. Ką mes turėtumėm pasakyti, jei koks istorikas 
ims perdirbinėti laiškus ir įrašus, kad pravestų savo mylimąją 
nuomonę. Haeckelio sąžiningumo stoka, populiarizuojant moks- 
liškus faktus ir filosofiškas idėjas, buvo įrodyta nevien D-ro Bra- 
sso, bet ir kitų. Mes priminsime visų pirma prof. W. His, kurs 
dar 1875 metais savo klasiškame veikale „Mūsų kūno forma“ be 
pasigailėjimo pasmerkė sauvališkus Haeckelio iškraipymus“. 

2. Taigi Haeckelio falsifikacijos galutinai buvo pasmerktos 
kolektyviais raštais pirma 46 o paskiaus 37 mokslininkų, tai yra 
87 mokslininkų. 


P PPBETA, 


S. iggais, 


Yra nema žai ir pavienių mokslininkų, kurie smerkia Haeckelį 
už jo falsifikacijas. 

Šit bent keli pavyzdžiai, kaip smerkia Haeckelį jo paties 
* prieteliai ir šalininkai. Profesorius Schmidt, didelis Haeckelio ša- 
lininkas išleido knygą „Haeckels Embrionenbilder“. Ten yra (su- 
rinkta, ką sako Haeckelio šalininkai apie jo falsitikavimus. Tų 
mokslininkų nomonę cituosiu sulig tos Schmidto knygos, nuro- 
dydamas tos knygos lakštus). 

1. D-ras A. Reitz sako: „Haeckelis, bandydamas per- 
šokti per savo falsifikacijų barierą, nevikriai pats sau koją pakišo. 
"Jis sako, kad kiti profesoriai lygiai tą patį daro su savo paveikš- 
lėliais. Profesoriau Haeckeli! mes ištikrųjų to nemanome. Haecke- 
lis nori mus įsitikinti, kad tokios rūšies falsifikacijos yra padori 
moksliška praktika. Ačiu Dievui ne taip tėra“. (I. 29). 

2. Profesorius D-ras O. Zacharias rašo: „Geriaušieji moks- 
lininkai jau senai pabrėžė, kas yra prikišama Haeckelio figūroms 
išreiškiančioms embrionus, kurios yra dažnai jo iškraipomos ir 
dėl to skirias nuo tikrumos. Nežiūrint į tai Haeckelis, niekuomet 
neparodė noro pakeisti savo veikimo būdą“ (I. 30). 

3. D-ras A. Kvelsch, kalbėdamas apie Haeckelio prisipažini- 
mą, šako: Jo pasiteisinimas yra labai silpnas. Aš konstatuoju tai 
su didžiu. apgailestavimu, Haeckelis bando sumažinti savo klaidą 
skųsdamas be jokios rimtos priežasties visus biologus, kaipo 
kaltus už tokį pat kaip jis iškraipyma.. Kuomet aš skai- 
čiau tas eilutes, gėdos raudonis nutvieskė mane dėl Haeckelio. 
Tikrai jis privalėtų žinoti, visų pirma, kad nė vienas negali išsi- 
teisinti savęs sakydamas, kad ir kiti tą patį daro“, 

4. D-ras A. E. Teichmann rašo: „Ar Haeckelio pasiteisini- 
mai gali skaitytis užtenkančiu? Aš manau, įog ne vienas, kurs be- 
šališkai ištyrė visas aplinkybes, neturės drąsos pasakyti „taip“. 

Ir didelis Haeckelio šalininkas prof. H. Schmidt pripažino, 
kad Haeckelis paėmė Keibelio paišinėlį, jį perdirbo sulig savo 
noro ir po jo parašė kitokį vardą. 

Stai ką sako apie Haeckelį bešališkieji mokslininkai, univer- 
sitetų profesoriai. 

1. Kielio universiteto profesorius V. Hensen paskelbė laik- 
raštyje „Unsere Welt“ bal. 4, 1909 metų šitokį Haeckelio pas- 
merkimą. Kreipdamos į vieną universiteto profesorių, jis sako: 
„Aš tvirtinu, kad Tamsta visuose savo raštuose niekur nerasi 
nieko tokio, kas nors iš tolo panešėtų į tokius apgaudinėjimus 
ir pragaištingus fantazijos prasimanymus šitie,kaip kuriuos Haeckelis 
pagamino didžiame skaičiuje savo bejėgei publikai“. 

2. Prof. L. Rūtimeyer sakos, kad kai kurie Haeckelio embrionų 
paveikslėliai, patalpinti jo veikale „Naturališkoji sutvėrimo istorija“ 
(Naturliche Schopfungsgeschichte“) buvo sugalvoti paties Haec- 
kelio, o kiti „sauvalia sumodeliuoti arba generalizuoti“. Tokį Hae- 
ckelio elgimos tas profesorius vadina „nusidėjimu moksliškam 
teisingumui, giliai kompromituojančiu mokslininką visuomenės 
nuomonėje“ (Archiv fūr Anthropologie vol VIII, I, 300 ir sek.). 

4. Prof. W. His savo veikale „Mūsų kūno forma“ sako: „Proi.. 
Haeckelio metodas yra niekšingas prigaudinėjimas faktais“. 

5. Prof. Semper savo veikale „Haeckelizmas Zoologijbį“ sako: - 
Haeckelis tuo nepasitenkina, kad jis hypotezes skelbia kaipo įro- 
dytus dalykus. Pagaliau patyrimo faktai (Beobachtungstatsachen) 
kurie sudaro, ar bent yra manoma, kad jie sudaro jo sistemos 
pamatus, nebegali zoologų būti priimti, kaipo reališki. Pavyzdžiui, . 
savo knygoje Anthropogenie jis piešia labai ankstybą žmogaus 
individualio išsivystymo fazę, jis piesia ją taip, lyg būtų pats tai 
matęs“ Toliau prof. Semper sako Haeckeliui: Trumpai kalbant, . 
aš stebiuos iš Tamstos kuklumo vesti publiką supuvusiomis 
virvutėmis, jūsų taip vadinamais moksliškais tyrinėjimais“ 

W. Roux, anstomijos profesorius ir anatomiškojo instituto . 
direktorius Halles nuiversitete šit ka sako apie Haeckelį ir jo tyrinėji- 
mus: „Jis pradeda principu neva paremtu faktais, o paskiau sa- 
vo tyrinėjimo spragas pripildo a priori (deduktyviu) protavimu 
„Paskiau, apsisukęs, jis naudojas tais išsvajotai dalykais lyg jie“ 
būtų realiam gyvenime ir lyg jie suteiktų naują iš gyvenimo pa- 
imtą įrodymą“. Sakysime, iš anksto pripažinęs, kad žmogus yra 
kilęs iš beždžionės, Haeckelis pats išgalvoja trūkstančius evoliu-- 
cijos eilėje narius. Tuos savo vaizduotės tvarinius jis tuoj ima 
laikyti kaip tikrai gyvenusius pasaulyje ir juos pradeda vartoti, 
kaip įrodymus, jog žmogus tikrai yra kilęs iš beždžionės. (Reinke. 
Interesse der Wissenschait, 1909. I. 42) Tie prof. W. Roux žodžiai 
patvirtino ir tai ką mes kalbėjome apie Haeckelio įrodinėjimo 
būdą. t 
6. Prof. F. Keibel rašo: „Iš to ką pasakiau aiškiai pasiro- 
do, kad Haeckelis daugelyje atvejų turi arba paties išsvajotų 
embrionų, arba nusikopijavo piešinius, kito padarytus, iš esmės 
pakeitęs jų formą“. Tas pats profesorius, kalbėdama apie Haec- 
kelį ir jo falsifikacijas pridūrė šitokį charakteringą paaiškinimą: 
„Vaizduotė ir religijos įsteigėjo fanatizmas padarė, kad jis regi“ 
dalykus taip kaip juos sau įsivaizdina“. 

7. Profesorius H. Obermaier, savo veikale „Primityvis 
žmogus“ tom. I I. 375 sako: „Mes turime pastebėti kai kurias 
falsifikacijas, kuriomis iki šiol apgaudinėja savo skaitytojus. Tos 
falsifikacijos lygiai, kaip ir jų autorius turi būti pasmerktos rim- 
tosios publikos“. 

8. D-ras Kolsch iš Zūricho laikraštyje „Mūnchener Neueste 
Nachrichten“, kalbėdamas apie Haeckelio bandymą kaltinti mok- 
slininkus, už falsifikacijas sako: „Kuomet aš skaičiau tas eilu- 
tes, kuriose Haeckelis bando pateisinti pats save, mane raudonis 
nutvieskė iš gėdos dėl jo“. 

0. Vienas žymiausių pasaulio botanikų D-ras Julius Weis- 
ner, Vienos universiteto profesorius, kalba apie Haeckelį, kad jis 
savo raštuose pasirodė fanatišku žmonių klaidintoju, kurs su pri- 
gaulingu drąsumu skelbia kaipo tiesą tai, kas jau nuo seno yra 
pripažinta kaipo klaida, ir kurs elgias su savo oponentais taip. 
begėdiškai, kad nėra kito tokio. 

10. Profesorius Branca, peržiūrėjęs Haeckelio „Weltrūtsel“ 
rašo: „Tai mokslo laisvė, kokią supranta monizmo fanatikai“. 

11. J. Reinke, botanikos profesorius Kielio universitete, turėjo 
daug nemalonumų nuo Haeckelio ir jo šalininkų už tai, kad jis 
„savo kalboje 10 geg. 1907 m. aukštuosiuose Prūsijos rūmuose 
perspėjo valdžią ir visą publiką prieš Haeckelio pseudomokslą. 
Parodęs Haeckelio trūkumus fizikoje, filosofijoj ir teologijoj, 
Reinkė perėjo į biologijos sritį, Būdamas toje srityje vienu iš 
pačių didžiųjų specialistų, jis sako apie Haeckelį: „Nors Hae- 
ckelis yra zoologijos profesorius Vokietijos universitete, aš negaliu 
paslėpti savo nuomonės, kad biologiškosios dalys Haeckelio kny- 
„goje „Weltratsel“ yra taip pat netikusios, tikram mokslui, 
kaip ir tos vietos, kurios priguli prie fizikos srities. Priežastis yra 
ta, kad visur, kur tik įeina biologija, Haeckelis nekritiškai maišo 
tai, kas įrodyta, su tuo, kas nėra įrodyta. Tai padaro chaosą skai- 
tytojų mintyje... Haeckelis tėra tik fanatikas, kurs kartu su mo- 
nistų sąjunga bando prievartą užmesti savo viešpatavimą žmo- 
nių mintims. 

Tas pats profesorius Reinke savo veikale „Haeckelio mo- 
nizmas ir jo garbintojai“ (I. 20) sako, kad Haeckelio raštai „Pa- 
saulio Mįislė“ ir „Gyvenimo Stebuklai“ yra tendentiški ir neturi 
mokslo vertės. Tie raštai „žmonių apšvietimo atžvilgiu yra ne 
naudingi, bet blėdingi, nes jie duoda ne kritiškų, bet iškreiptų biolo- 
giškų žinių. Be to jose yra dar pozityviškai neteisingų prasimanymų. 
Haeckelis yra lyg apjakęs savo prietarais, taip sužavėtas savo svajo- 
nėmis, kad jis nebepajėgia atskirti svajonių nuo moksliškų faktų. 
Tada jis skelbia tas svajones kaipo faktus ne vien su visa pro- 
fesionales išminties, bet ir neklaidingumo išvaizda. 

Sekančiais metais profesorius. J. Reinke išleido knygą, įvar- 
-dytą „Naujenybės apie Haeckelizmą“ (Heilbronn 1908). Sitame 
veikale profesorius Reinke pripildė septynias paraleliškas skiltis, 
nurodydamas, ką sako Haeckelis, o kaip iš tikrųjų yra. Jis ten pri- 
veda dvidešimt keturias Haeckelio iškraipytas mokslo 
tiesas. ; 

Su tokiu pat paniekinimu apie Haeckelį kalba profesoriai: 
W. Wundt, Loofs, Adikes ir k. kiti. 

12. Žymus anglų embriologas Balfour nusiskundžia, savo 
straipsnyje „The Development of Elasmobranch fishes“, kad 
Haeckelis neteisingai naąudojas jo paišinėliais ir duoda suprasti, 
kad ir Balfouro tyrinėjimai patvirtina Haeckelio mintį, nors faktinai 
yra kaip tik priešingai. 

13. Dr. H. Stewart Chamberlain botanikas ir filosofas rašo 
savo veikale „Emanuel Kant“ I. 512: „Jei koks neprofesionalas 
nori sužinoti, kaip Haeckelis savo geneologiškose gentkartėse pa- 
naikina ir iškreipia faktus, teperskaito jis Ludviko Agassiz, De 
Vespėce et de la clasification en Zoologie“ III perskyrimą, arba 
Eduardo Milne's veikalą „Introduction en Zoologie Gėnėrale, per- 
skyrimas VI. Čia jis ras embriologiškų faktų santrauką, matys 
taip pat pragaištingą tiesos iškraipymą kilusį iš įžeidžiančios protą 
„sugestijos, ant kurios pastatyta visa Haeckelio sistema“. 

Tokių išsireiškimų, kuriais mokslininkai pasmerkia laisva-- 


manių materialistų vadą Haeckelį ir jo falsifika cijas, galima su- 
rasti dar antra tiek ar dar daugiau. Perskaityk apie tai E» Dennert 
„Die Wahrheit ūber Ernst Haeckel und seine  „Weltratsel“ 
Halle 1909, 
Haeckelis kaipo Mokslininkas. 


Tarp Haeckelio pasekėjų ypač pusinteligentų yra nemaža 


tokių, kurie su fanatišku užsispyrimu tvirtina, kad Haeckelis 
esąs vienas pačių didžiųjų pasaulio mokslininkų, - pripažintas 
visų biologų vadas. Toks manymas yra klaidingas. Haeckelis 
pragarsėjo ne tiek savo mokslu, kiek savo nesąžiningumu, falsi- 
tikacijomis, savo pasišventimu ateizmo naudai: Haeckelis buvo 
fanatiškas materialistiškojo monizmo skelbėjas, o mokslo ir pa- 
galiau biologijos srityje jis jokiu vadu nėra. 
it ką tame dalyke sako žymesnieji mokslininkai: 

Berlyno universiteto anatomiškojo biologiškojo instituto di- 
rektorių Ošcarą Hertwigą didžiu autoritetu pripažįsta ir pats 
Haeckelis. Haeckelio („Weltratsel“). Tas pats Oscar Hertwig savo 
veikale „Kova už išsivystymo ir paveldėjimo mokslo fundamentalį 
klausimą“, nurodo dvidešimtspenkius žymesniuosius pasaulio 
biologus, o tarp jų Haeckelio nė minėte nepaminėjo. Jei Haec- 
kelis yra net vadas biologų, toks jo apleidimas būtų neišaiški- 
mamas. Tas apleidimas aiškiai rodo, kad Haeckelis specialistų 
mokslininkų nėra laikomas ne vien jokiu vadu, bet ir jokiu 
rimtu mokslininku. 

Arba vėl, mokslininkas Kohlbrugge parašė veikalą „Morio- 
logiškas žmogaus kilimas“. Tas veikalas yra geriausia santrauka 
to dalyko, kurį išdėstė Haeckelis savo knygoj „Anthropogenie“. 
Prie savo knygos galo Kohlbrugge pamini 123 t. y. visus bent 
šiokią tokią svarbą tame klausime turinčius veikalus, o rlaeckelio 
„Anthropogenie's,„nei minėti nemini, nors Haeckelis gvildena ten 
tą patį dalyką. Kohlbrugge mini Haeckelio vardą savo knygos 
tekste, bet kaipo vieną iš darvinizmo fanatikų, kaipo „kritiškesnių 
tyrinėjimų“ antiteze. 

Mokslininkas Stratz savo veikale „Naturalė žmogaus isto- 
rija“ atmeta geneologiškus Haeckelio išvedžiojimus ir niekur jo 
nelaiko rimtu mokslininku. 

Adolt Bastian, etnologijos profesorius Berlyno universitete, 
vienas pačių žymiųjų mokslininkų savo srityje, atvirame laiškė 
kreipias į Haeckelį šiais žodžiais: „Aš bijau, kad turėsiu likti apie 
Tamstą tos nuomonės, kuri man taip yra pasibiaurėtina, būtent, 
kad Tamstoje nieko kito nėra, kaip tik vėjo ir dujų maišas. Kai 
kurie ženklai aiškiai rodo Tamstos pavojingą ignoranciją, paga- 
liau dalykuose, kuriuos galime laikyti prigulinčius Tamstos mo- 
kymo šakai“. 4 “ 

Tatai kiekvienas, kurs sako Haeckelį esant vadovaujančiu 
biologu, pasirodo tame dalyke nieko nežinąs. 


Haeckelis savo raštuose gvildena ne vien biologijos elemen-- 

tus, bet ir kitokias mokslo dalis. Paulsen ir Adickes įrodė, kad 
Haeckelis labai mažai tenusimano filosofijoj. 

Protestantų teologijos profesorius Loois kritikuoja Haeckelio 
teologiją Prof. W. Wundt įrodė, kiek mažai Haeckelis nusivokia 
psichologijoj. Peterburgo universiteto profesorius Chwolson aiš- 
kina, kad Heeckelis nedaug nusimanąs tizikoj. Savo knygoje „He- 
gel, Haeckel, Kossuth und das zwėlfte Gebot“ Chwolson rašo: 
„Mes pasiryžom patyrinėti, kaip Haeckelis laikos dvyliktojo įsa- 
kymo. Dvyliktasis įsakymas yra: Niekuomet nekalbėk ir nerašyk 
to, ko pats nežinai!... 

„Norėdami išrišti tą klausimą, mes atydžiai studijavome 
Haeckelio „Weltratsel“, ką jis ten rašo iš fizikos srities. Medžia- 
gos ten yra pilnai, nes fizikos klausimai toje Haeckelio knygoje 
užima daug vietos;ir vienas iš fizikos klausimų Haeckeliui yra „Siauri- 
nė žvaigždė“, kuri veda jo filosofiją per galingą pasaulio proble- 
mų labirintą. 

Mūsų tyrinėjimų rezultatas buvo nebenustebinąs, bet nu-- 
gasdinąs. Visa tai, ką Haeckelis, paliesdamas fizikos klausimus, 
sako, aiškina ar tvirtina, visa tai yra pamatuota nesupratimu, 
arba parodo stačiai neįtikėtiną nežinojimą pačių elementariškųjų 
dalykų. Pagaliaus ir tas įstatymas, kurį jis vadina savo filosofijos 
„Šiaurine žvaigžde“ (kelio rodytoju), jis neturi nei elementarių 
mokinio žinių. Ir ta visa ignorancijos galybe pasirėmęs Haeckelis 
yra pasiryžęs įrodyti, kad ir patys šiolaikinės fizikos pamatai yra 
atmestini, kaipo netikę“. 

Iš to aišku, kad Haeckelis nėra joks žymus mokslininkas, 
tik pragarsėjęs falsitikatorius ir vadovaująs laisvamanybės bei mo- 
nizmo pranašas. 

Haeckelis, kurs taip labai neapkenčia krikščionybės ir jos. 
dogmatų, yra fanatiškas bedievybės ir monizmo išpažintojas. Kad 
labiau paskleistų bedievybę, jis per penkiasdešimt su viršum me- 
tų apgaudinėja žmones, nesigaili nei triūso, nei savo garbės. Tai 
tikra faktų ironija. Religiško obskurantizmo kaltintojas, liko pa- 
saulio apkaltintas už antireligišką obskurantizmą. 

Iš viso to aišku, kad negalima by kam be kritikos įtikėti, 
ypatingai, jei jis ką skelbia, kas yra priešinga tikybai ir dorai, 
nors jis tai skelbtų pagaliau ir kaipo paskutinį mokslo žodį. 

Tūkstančiai įvairių“ dalykų, paskelbtų ir kaipo paskutinis 
mokslo žodis, ilgainiui pasirodė netiesa. Daug įvairių teorijų, prie- 
šingų religijai ir dorai buvo skelbta kaipo paskutinis mokslo žo- 
dis, bet ilgainiui, betyrinėjant, jos pasirodė klaidingos ir atgulė į 
karstą, o religijos ir doros mokslas kiekvieną kartą pasirodė tei- 
singas, nepajudinamas. Kas nuo jo atsitraukė ir prisidėjo prie 
minėtųjų teorijų, tas paskendo fatališkose klaidose. 

| tuoj 'užmoka pinigus -arba jų užsisako už tiek Appogi, yva 


tam duodama nuolaidų 350/4: 
Esant atatinkamai garantijai, kad bus. Tau Jaikų atsiskai- 


„tylą, duodama tų Kknygučių ir komisan knygynams, gerb, ku- || 
nigams, Kat.: Veik. Centrui, jo skyriams, ateitininkų, pavasarininkų, 
blaivybės, tretininkų skyriams“ ir kitokioms katalikiškoms organi- |- 


zacijoms. Nuolaidų duodama „apie 309/0, Nuolaidų didumas pa- 
reina nuo daugumos išplatintų kūygučių I it nuo pržulianjinę atsi- 


Didi skaityme. + 


“  Komisan P ltansdiaė ir, meparduotąsias Kisios) galinia. su 


ių grąžinti, bet tik tuomet, "jei jos tebėra tokios, kokios buvo  pa- 


imtos; Išpiaustytų, - suteptu | Rana Kati Alo Ni Apuaikinjų 


atgal Apaja 

| „ŠVIESA IR GYVENIMAS“ serijos jau išėjo: 


„šios knygutės: | 


„Dabartinių laikų baisybės“ Parašė D-ras A. 


„Maliauskis 


„ „Didvyriai“. Parašė Kun. D-ras A. Maliauskis. 


. „Ar beverta tikėti?“ Parašė Kun. D-ras A. Ma-. 


„Apie šią knygelę prof. B. Česnys „Tiesos Kelio“. 


„Ar vra Dievas“. Parašė Kun. D-ras A. Ma- 


"2, diauskis 54 | ) 
Šitoje knygutėje išdėstyti įtikinantieji įrodymai 1a- 
ai suprantamoje kalboje. | | 
liauskis 


Apie šitą knygutę kun. "M. Vaitkus, "„Ganytojaus“ 
„ redaktorius, rašo: „Tai miniatiurinė tikėjimo 


KAS APS 
A) 


„bei religijos apologijėlė“ („Ganyt.“ Nr. 1, 1923). 


. „Kristus ar yra Dievas“. Parašė Kun. Dr. A. 


„Maliauskis 


MA 


„Š.m. 6.n-ryje rašo: Turinio atžvilgiu gerb. 
„autorius gerai padarė visupirma atsakydamas 


į "kai kurių netikinčiųjų. keliamą klausimą: 


„Ar yra kada Kristus buvęs?“ Atsakymas 
duotas trumpas, tačiau įtikinąs, pagrįstas ne 


vien evangelijų ir šv. Povilo laiškų -daviniais, 


bet ir romėnų istorikų parodymais. 


„Vyriausioji knygutės tema — Kristaus Dievybės 


"I. „Kristaus ypatybės: II. Paties Kristaus liudi- 
“jimas. III. Pranašystės (apie Kristų). IV. Kris- 


"taus paties pranašavimai. V. Kristaus stebu-, 


„klai: 1) stebuklai negyvosios gamtos srityje, 
2) ligonių pagydymai, 3) velnių išvarinėjimas, 
dr 4) numirėlių prikėlimai. VI. Dievo Tėvo pa- 

“Miudijimai, VII Kristaus iš numirusių prisikė- 
"limas.. Kristaus stebuklų skyriuje gerai yra 


nušviestas stebuklingas ligonių gydymas. Pa- 


„"siremdamas K./Knur'o tyrinėjimais, autorius 


"aiškiai parodo Išganytoją gydžius ne medici* 


„mos priemonėmis ir ne hipnotizavimu, tik vien 


savo Dieviškaja galia. 2. Palyginimai ilgiausis - 
(36—55 pp.) ir visųgeriausiai yrą parašytas | 
skyrius apie Kristaus iš nuinirusių prisikėlimą. . 
„Čia įrodinėjimai yra tiek logiški ir įtikinantys, 
„jog net specialistas skaitys juos pasigėrėda- 
mas. Juo geriau, kad tie įrodinėjimai yra pa- 
tiekti visiems prieinamu ir suprantamu būdu, | 
6. „Paskutinis mokslo žodis“ Parašė D-ras A. | 
“Maliauskis. Ši knygutė skiriama ateitininkams, | 


: * pavasarininkams ir aplamai apsišvietusiems 
„žmonėms. Kaina — | 3 


įrodymai. Jie yra suimti į septynius skyrius. 

